Elektr energetikasi sohasidagi faoliyat turlarini litsenziyalash tartibi toʻgʻrisidagi nizomni tasdiqlash haqida
(resolution, 2025-02-13)

Oʻzbekiston Respublikasining “Elektr energetikasi toʻgʻrisida”gi Qonuni va Oʻzbekiston Respublikasi Prezidentining “Energetika bozorini rivojlantirish va tartibga solish agentligi faoliyatini tashkil etish chora-tadbirlari toʻgʻrisida” 2024-yil 17-yanvardagi PQ-28-son qaroriga muvofiq Vazirlar Mahkamasi qaror qiladi: 1. Quyidagilarni nazarda tutuvchi Elektr energetikasi sohasidagi faoliyat turlarini litsenziyalash tartibi toʻgʻrisidagi nizom ilovaga muvofiq tasdiqlansin: Energetika bozorini rivojlantirish va tartibga solish agentligi tomonidan elektr energetikasi sohasidagi faoliyat turlarini litsenziyalash tartibi; litsenziya olish uchun arizalarni topshirish va koʻrib chiqish tartibi; litsenziatlarning huquqlari va majburiyatlarini, litsenziya talablarini va shartlarini, litsenziya berish, oʻzgartirish kiritish, toʻxtatish va bekor qilish bilan bogʻliq tartib-taomillar. 2. Energetika bozorini rivojlantirish va tartibga solish agentligi bir oy muddatda litsenziya berish yoki litsenziyaga oʻzgartirish kiritish toʻgʻrisidagi arizaning shaklini hamda taqdim etilishi lozim boʻlgan barcha hujjatlar va maʼlumotlar roʻyxati ishlab chiqilishini va oʻzining rasmiy veb-saytida eʼlon qilinishini taʼminlasin. 3. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 4. Mazkur qarorning bajarilishini nazorat qilish Energetika bozorini rivojlantirish va tartibga solish agentligi direktori Sh.H. Xodjayev zimmasiga yuklansin. 1. Ushbu Nizom elektr energetikasi sohasidagi faoliyat turlarini litsenziyalash, litsenziya toʻlovlarini hisoblash va toʻlash, litsenziatlar faoliyatini nazorat qilish va ularning hisobini yuritish tartib-taomillari va shartlarini belgilaydi. 2. Ushbu Nizom Oʻzbekiston Respublikasining “Elektr energetikasi toʻgʻrisida”gi Qonunida litsenziyalanishi belgilangan elektr energetikasi sohasidagi faoliyat turlariga (kichik turlariga) nisbatan tatbiq etiladi. Har bir litsenziya kichik turi uchun alohida litsenziya olinadi. 3. Ushbu Nizom talablari quyidagi hollarda: yagona elektr energetikasi tizimiga ulanmagan holda elektr energiyasini ishlab chiqaruvchilarga; yagona elektr energetikasi tizimiga ulanmagan elektr energiyasini saqlash tizimlariga; quvvati 5 MVt dan kam boʻlgan elektr stansiyalardan elektr energiyasini ishlab chiqaruvchilarga; oʻz ehtiyojlari uchun elektr energiyasini saqlashda ishlatiladigan elektr energiyasini saqlash uskunasidan foydalanuvchilarga nisbatan tatbiq etilmaydi. 4. Ushbu Nizomda quyidagi asosiy tushunchalardan foydalaniladi: yillik davriy yigʻim — litsenziyalanadigan faoliyat turidan (kichik turidan) kelib chiqqan holda toʻlanadigan yigʻim; litsenziat — faoliyatning litsenziyalanadigan turini amalga oshirish uchun litsenziyaga ega boʻlgan yuridik yoki jismoniy shaxs; litsenziya toʻlovlari — litsenziya berganlik yoki uni oʻzgartirganlik uchun bir martalik davlat boji hamda yillik davriy yigʻimlardan iborat toʻlovlar; litsenziyalar reyestri — tegishincha berilgan, amal qilishi toʻxtatib turilgan, qayta tiklangan, toʻxtatilgan, bekor qilingan va qayta rasmiylashtirilgan litsenziyalar toʻgʻrisidagi maʼlumotlarni oʻz ichiga olgan maʼlumotlar bazasi; litsenziyalash — litsenziya olish uchun arizani topshirish, qabul qilish va koʻrib chiqish, litsenziyani berish, uning amal qilishini toʻxtatib turish hamda toʻxtatish, shuningdek, litsenziyani bekor qilish va qayta rasmiylashtirish jarayoni bilan bogʻliq tadbirlar majmui; pasport (litsenziyalash pasporti) — litsenziyalash tartib-taomillaridan oʻtish jarayoni bilan bogʻliq boʻlgan oʻziga xos talablar va shartlarni, shuningdek, maʼlumotlarni oʻz ichiga olgan hujjat; talabgor — litsenziya olish uchun murojaat qilgan jismoniy yoki yuridik shaxs. 5. Energetika bozorini rivojlantirish va tartibga solish agentligi (keyingi oʻrinlarda — Regulator) ushbu Nizomga muvofiq litsenziatdan Nizomga 1 — 8-ilovalarida keltirilgan litsenziyalash pasportlarida belgilangan maʼlumotlarni soʻrab oladi. 6. Litsenziyalash Regulator tomonidan Adliya vazirligining litsenziyalash va ruxsatnoma olish sohasida interaktiv xizmatlar koʻrsatish uchun “Litsenziya” axborot tizimlari majmuasi (keyingi oʻrinlarda — “Litsenziya” AT) orqali ushbu Nizomga 9-ilovada keltirilgan sxemaga muvofiq amalga oshiriladi. 7. Elektr energetikasi sohasidagi faoliyat turlarini yuritish uchun litsenziyada quyidagi talablar va shartlar belgilanishi lozim: litsenziatning huquq va majburiyatlari; tegishli hollarda litsenziat faoliyat yuritishi belgilangan hudud; litsenziyalanadigan faoliyatni amalga oshirish uchun foydalaniladigan asosiy obyektlar roʻyxati; oʻzaro kesishma subsidiyalarni keltirib chiqarmaslik va raqobatga qarshi faoliyatni yuritmaslik; kamsitmaslik; ijtimoiy xizmatlarni koʻrsatish majburiyatlari; kafolatlangan taʼminotni amalga oshirish (tayinlangan taʼminotchi uchun); moliyaviy barqarorlik va yaxlitlikni saqlash; xavfsizlik va atrof-muhitni muhofaza qilish; litsenziyaga oʻzgartirish kiritish, uni qayta rasmiylashtirish, toʻxtatib turish, bekor qilish va toʻxtatish; litsenziatning egalik huquqi oʻzgarishi; elektr energetikasi sohasida faoliyat yuritish uchun foydalaniladigan aktivni boshqa shaxsga oʻtkazish, hisobdan chiqarish, garovga qoʻyish yoki boshqacha tarzda tasarruf etishni taqiqlash; qonunchilikka muvofiq litsenziyalanadigan faoliyatga tegishli maʼlumotni saqlash; litsenziatlarning ayrim toifalari uchun sugʻurta majburiyatlari; Regulatorga hisobot berib borish; belgilangan toʻlovlarni amalga oshirish. 8. Litsenziat oʻz faoliyati doirasida quyidagilarni taʼminlaydi: fuqarolarning salomatligi, hayoti va mulkini muhofaza qilishni; isteʼmolchilar huquqlarini himoya qilish boʻyicha tegishli chora-tadbirlarni amalga oshirishni; qonunchilik hujjatlari, texnik jihatdan tartibga solish sohasidagi normativ hujjatlarda hamda shartnomada belgilangan darajadagi elektr taʼminoti sifatini. 9. Talabgor yoki uning nomidan ish yuritish vakolatiga ega boʻlgan shaxs oʻz elektron raqamli imzosidan (keyingi oʻrinlarda — ERI) foydalangan holda (talabgor — jismoniy shaxslar uchun ERI oʻrniga Mobil-ID tizimidan ham foydalanish mumkin), litsenziya olish uchun “Litsenziya” AT, Davlat xizmatlari markazi yoki Yagona interaktiv davlat xizmatlari portalida (keyingi oʻrinlarda — YIDXP) roʻyxatdan oʻtadi hamda faoliyatning litsenziyalanadigan turini (kichik turini) tanlab, elektron shaklda pasportning 5-bandida keltirilgan maʼlumotlarni koʻrsatgan va qoʻshimcha hujjatlarni ilova qilgan holda ariza toʻldiradi. 10. Ariza va unga ilova qilinadigan hujjatlar davlat tilida tayyorlanadi. Hujjat chet tilida boʻlsa, davlat tiliga notarial tasdiqlangan tarjimasi ilova qilinadi. 11. Ariza va unga ilova qilingan barcha hujjatlar taqdim etilib, arizani koʻrib chiqish uchun toʻlanadigan yigʻim toʻlagandan keyin hujjatlar taqdim etilgan hisoblanadi. Yigʻim summasi quyidagi tartibda taqsimlanadi: a) Davlat xizmatlari markaziga oʻzi kelib murojaat etganda: 18 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 11,25 foizi — YIDXP orqali davlat xizmatlarini koʻrsatganlik uchun, shuningdek, 0,5 foizi — Yagona billing tizimi orqali davlat xizmatlarini koʻrsatganlik uchun Raqamli texnologiyalar vazirligi huzuridagi Raqamli texnologiyalarni rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar — Regulator hisobvaragʻiga; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 11,25 foizi — YIDXP orqali davlat xizmatlarini koʻrsatganlik uchun, shuningdek, 0,5 foizi — Yagona billing tizimi orqali davlat xizmatlarini koʻrsatganlik uchun Raqamli texnologiyalar vazirligi huzuridagi Raqamli texnologiyalarni rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar — Regulator hisobvaragʻiga yoʻnaltiriladi. 12. Arizaga kiritilgan maʼlumotlar “Litsenziya” AT orqali idoralararo hamkorlik tizimlarida mavjud maʼlumotlar asosida dastlabki tarzda avtomatik ravishda taqqoslanadi va tekshiriladi. Ariza quyidagi hollarda avtomatik tarzda qabul qilinmaydi: notoʻgʻri yoki yolgʻon maʼlumotlar kiritilganligi “Litsenziya” AT orqali aniqlanganda; arizani koʻrib chiqish uchun toʻlanadigan yigʻim toʻlanmaganda; litsenziyalar reyestrida talabgorning ayni bir xil faoliyat boʻyicha kiritilgan va amalda boʻlgan litsenziyasi mavjud boʻlgan taqdirda; talabgorning ayni bir xil faoliyati muayyan muddatga toʻxtatilganda; talabgorning tegishli faoliyat bilan shugʻullanishi sudning qaroriga asosan muayyan muddatga taqiqlanganda. Mazkur bandda koʻrsatilganlardan tashqari boshqa asoslar bilan arizani qabul qilmaslikka yoʻl qoʻyilmaydi. 13. Talabgor davlat xizmatlaridan foydalanishdan ularni koʻrsatishning har qanday bosqichida bosh tortish huquqiga ega. Talabgor davlat xizmatlaridan foydalanishdan bosh tortganda, uning arizasi koʻrib chiqilmasdan qoldiriladi va toʻlangan yigʻim qaytarilmaydi. 14. Regulator ariza qabul qilingan kundan boshlab oʻn besh ish kunida litsenziya olish uchun arizani va unga ilova qilingan hujjatlarni koʻrib chiqadi hamda taqdim etilgan hujjatlarning toʻliq taqdim etilganligini tekshiradi. Regulator arizani koʻrib chiqish muddati davomida hujjatlarni tekshirishi, zaruratga koʻra boshqa davlat organlarida mavjud, qaror qabul qilish uchun zarur boʻlgan maʼlumotlarni “Litsenziya” AT orqali mustaqil ravishda olishi, obyektlarni joyiga chiqib oʻrganishi, ushbu harakatlarni amalga oshirish uchun oʻz xodimlari tarkibidan yoki oʻz hisobidan boshqa shaxslarni jalb qilgan holda, ekspert va ishchi guruhlar tashkil etishi, shuningdek, talabgorning litsenziya talablari va shartlariga muvofiqligini belgilaydigan qonunchilik hujjatlari bilan taqiqlanmagan boshqa harakatlarni amalga oshirishi mumkin. 15. Talabgorning arizasini koʻrib chiqishda boshqa organlar bilan kelishish va ularning xulosalarini olish talab etilsa, kelishiladigan organlar arizani koʻrib chiqishning umumiy muddati tugashidan 5 ish kunidan oldin tegishli kelishuvni yoki xulosani Regulatorga taqdim etadi. Oʻrganish natijasi boʻyicha talabgor ishtirokida dalolatnoma tuziladi va “Litsenziya” ATga kiritiladi. Talabgor dalolatnomani imzolashdan bosh tortsa, Regulator yoki kelishiladigan organlar tomonidan bu haqda dalolatnomada qayd etiladi. Kelishiladigan organlar belgilangan muddatlarda xulosa taqdim etmagan hollarda, ariza ushbu organlar bilan kelishilgan, xulosalar esa ijobiy berilgan hisoblanadi. Bunday holatda kelishiladigan organlar yuzaga kelishi mumkin boʻlgan barcha oqibatlar uchun javobgar boʻladi. Bunda tegishli kelishiladigan organlarning xulosalarisiz litsenziya berish imkoni boʻlmaganda, talabgorning arizasini koʻrib chiqish muddati va tartibi buzilganligi uchun kelishiladigan organlar javobgar hisoblanadi. 16. Kelishiladigan organlar tomonidan tegishli kelishuvni yoki xulosani taqdim etish uchun obyektlarni joyiga chiqib oʻrganish talab etilsa, faqat oʻzining faoliyat yoʻnalishiga tegishli boʻlgan qismi boʻyicha oʻrganish oʻtkazishi mumkin. Talabgor oʻz obyektlarini joyiga chiqib oʻrganish uchun Regulator va kelishiladigan organlarga quyidagi sharoitlarni yaratib berishi kerak: kelishiladigan organ yoki Regulator vakillarini hududga va alohida binolarga kirish uchun ruxsatnomalar bilan taʼminlash hamda ularni kuzatib borish; uskuna va qurilmalar joylashgan xonalarga kirish, tarmoqlarni koʻzdan kechirish hamda aloqa tizimlari va oʻlchov asboblarini tekshirish imkoniyatini yaratish; texnik hujjatlarni (sxemalar, reglamentlar, koʻrsatmalar, sinov hisobotlari va boshqalar) taqdim etish; oʻrganish boshlanishidan avval xavfsizlik texnikasi boʻyicha yoʻriqnoma oʻtkazish; kelishiladigan organ yoki Regulator vakillarini obyektda kuzatib borish, tushuntirishlar berish va soʻrovlarga tezkor javob berish uchun masʼul shaxslarni tayinlash. 17. Taqdim etilgan arizada yoki unga ilova qilingan hujjatlarda kamchiliklar aniqlanganda, Regulator ularni bartaraf etish uchun talabgorga xabarnoma yuboradi. Talabgor xabarnoma olingan kundan boshlab oʻn ish kuni ichida kamchiliklarni bartaraf etishi lozim. Litsenziyani berish toʻgʻrisidagi arizani koʻrib chiqish muddati yuqorida koʻrsatilgan muddatga toʻxtatib turiladi. 18. Regulator tomonidan talab qilingan muddatda talabgor zarur hujjatlarni xabarnomada koʻrsatilgan kamchiliklarni bartaraf etmasdan yoki xabarnomada koʻrsatilgan muddat oʻtgunga qadar taqdim etmasa, Regulator litsenziyani berishni rad etish haqida qaror qabul qilishga haqli, bunda Regulator talabgorni real vaqt rejimida xabardor qiladi. Ariza rad etilgan taqdirda, uni koʻrib chiqish uchun toʻlangan yigʻim qaytarilmaydi. 19. Regulator talabgor tomonidan taqdim qilingan ariza va unga ilova qilingan hujjatlarni toʻliq va toʻgʻri koʻrsatilgan deb baholagandan soʻng litsenziya berish toʻgʻrisida qaror qabul qilinganligi haqida shu kunning oʻzida “Litsenziya” AT yoki YIDXP orqali talabgorga Oʻzbekiston Respublikasining “Davlat boji toʻgʻrisida”gi Qonunida belgilangan miqdorda davlat boji toʻlash uchun hisobvaraq koʻrsatilgan xabarnoma yuboradi. Talabgorning xohishiga koʻra mobil aloqa qurilmasiga SMS-xabar shaklida ham yuborilishi mumkin. 20. Talabgor xabarnoma yuborilgan kundan boshlab besh ish kunidan ortiq boʻlmagan muddatda davlat bojini toʻlaydi. 21. Davlat boji toʻlanganidan soʻng “Litsenziya” ATda QR-kod (matrik shtrixli kod) qoʻyilgan litsenziya avtomatik ravishda shakllantiriladi va talabgorning “Litsenziya” AT yoki YIDXPdagi shaxsiy kabinetiga elektron shaklda yuboriladi va litsenziyalar reyestriga avtomatik ravishda kiritiladi. 22. Regulator Oʻzbekiston Respublikasining “Elektr energetikasi toʻgʻrisida”gi Qonunida koʻrsatilgan, shuningdek, quyidagi sabablarga koʻra litsenziya olish uchun arizani rad etishi mumkin: tizim operatori tomonidan talabgorning faoliyati yagona elektr energetikasi tizimi xavfsizligiga salbiy taʼsir etishi boʻyicha xulosa berilganda; sudning qaroriga (hukmiga) asosan shaxsga nisbatan muayyan faoliyat turi bilan shugʻullanish taqiqlanganda; ariza va unga qoʻshimcha hujjatlarda notoʻgʻri yoki yolgʻon maʼlumotlar berilganda. Boshqa asoslarga koʻra, shu jumladan, litsenziya berish maqsadga muvofiq emas degan vaj bilan litsenziya berishni rad etishga yoʻl qoʻyilmaydi. 23. Ushbu Nizomning 22-bandida koʻrsatilgan sabablar litsenziya olingandan keyin aniqlangan boʻlsa, Regulator tomonidan belgilangan tartibda choralar koʻrilishi mumkin. 24. Litsenziya berishni rad etish toʻgʻrisidagi xabarnoma va unda keltirilgan kamchiliklarni bartaraf etish boʻyicha koʻrsatilgan muddat oʻtganidan keyin talabgor tomonidan topshirilgan ariza yangidan topshirilgan hisoblanadi va Regulator tomonidan umumiy asoslarda koʻrib chiqiladi. 25. Litsenziya berish rad etilgan taqdirda, talabgor tegishli kamchiliklarni bartaraf etgan holda qayta ariza berishi mumkin. Arizani qayta koʻrib chiqish uchun pasportda belgilangan miqdorda yigʻim undiriladi. 26. Talabgor litsenziya berish rad etilganligi, shuningdek, Regulator mansabdor shaxsining litsenziyalash tartib-taomillari bilan bogʻliq harakati (harakatsizligi) ustidan belgilangan tartibda shikoyat qilish huquqiga ega. 27. Regulator Oʻzbekiston Respublikasining “Elektr energetikasi toʻgʻrisida”gi Qonuniga yoki boshqa qonunchilik hujjatlariga litsenziyalashga taalluqli oʻzgartirishlar kiritilgan taqdirda, litsenziyaga zarur oʻzgartirishlar kiritish choralarini koʻradi. 28. Regulator litsenziya shartlarining har bir oʻzgarishi toʻgʻrisida barcha litsenziatlarni yozma ravishda xabardor qiladi. Regulatorning xabarnomasi taklif qilinayotgan oʻzgartirishning asoslarini va ehtimoliy oqibatlarini oʻz ichiga oladi. 29. Xabarnoma olingan kundan eʼtiboran oʻn besh ish kuni ichida litsenziat Regulatorga litsenziya shartlariga kiritilayotgan oʻzgartirishlar yuzasidan oʻz fikrini bayonot orqali taqdim etishi, bunda oʻz fikrini tasdiqlash uchun dalil boʻluvchi hujjatlarni bayonotga ilova qilishi lozim. 30. Litsenziat litsenziyasining quyidagi maʼlumotlariga oʻzgartirish kiritish jarayoni litsenziya olish uchun ariza berish jarayoni kabi umumiy asoslarda amalga oshiriladi: tadbirkorlik subyektining joylashgan joyiga (manziliga) nisbatan litsenziya talablari va shartlari belgilangan boʻlsa, uning manzili oʻzgarganda; filiallar va vakolatxonalar tomonidan ushbu filiallar va vakolatxonalarni tashkil etgan yuridik shaxslarga berilgan litsenziyaga muvofiq faoliyatni boshlash. 31. Litsenziatning yoki uning bir qismi qayta tashkil etilgan (shu jumladan, tashkiliy-huquqiy shakli oʻzgargan, ustav fondidagi (kapitalidagi) ulushi oʻzgargan, litsenziat boʻlingan yoki boshqa subyekt bilan qoʻshib yuborilganda) yoki ulushdori oʻzgargan taqdirda, elektr energetikasi sohasidagi tegishli faoliyat turini davom ettirish uchun zarur boʻlgan litsenziya litsenziatning huquqiy vorisi qayta roʻyxatdan oʻtganidan keyin besh ish kuni ichida, koʻrsatib oʻtilgan oʻzgartirishlarni tasdiqlovchi tegishli hujjatlar ilova qilingan holda, ushbu huquqiy vorisning nomiga litsenziyani qayta rasmiylashtirish toʻgʻrisida ariza beriladi. Yangi tuzilgan yuridik shaxsni davlat roʻyxatidan oʻtkazish sanasida ayni bir faoliyatni (harakatlarni) amalga oshirish uchun litsenziyasi mavjud boʻlgan yuridik shaxslar — tadbirkorlik subyektlari qoʻshib yuborilgan taqdirda, litsenziyani ushbu bandning birinchi qismida belgilangan tartibda qayta rasmiylashtirishga yoʻl qoʻyiladi. Litsenziyaning amal qilishi litsenziyalanadigan faoliyat turining kichik turi uchun tugatilganda yoki faoliyat turlari birlashtirilgan taqdirda, litsenziya qayta rasmiylashtiriladi. Ushbu bandning birinchi xatboshisida nazarda tutilgan hollarda, litsenziyani qayta rasmiylashtirish uchun ariza talabgorning xohishiga koʻra Davlat xizmatlari markazlari (keyingi oʻrinlarda — roʻyxatdan oʻtkazuvchi organ) tomonidan yuborilishi mumkin. Bunda roʻyxatdan oʻtkazuvchi organ tadbirkorlik subyektining qayta roʻyxatdan oʻtkazilishi uchun asos boʻlgan maʼlumotlarni koʻrsatgan holda, maxsus elektron tizim orqali Regulatorga xabarnoma yuboradi. Roʻyxatdan oʻtkazuvchi organ orqali litsenziyani qayta rasmiylashtirishda yigʻim undirilmaydi. 32. Litsenziyani qayta rasmiylashtirish uning sabablari talabgor va litsenziat tomonidan asoslantirilgan va quyida sanab oʻtilgan shartlarga javob bergan taqdirda, amalga oshiriladi: yangi talabgor amaldagi litsenziyada belgilangan barcha majburiyatlarni, jumladan, ushbu Nizom va qonunchilik hujjatlariga muvofiq belgilangan majburiyatlarni bajarilishini oʻz zimmasiga olganda; yangi talabgor tegishli faoliyat turlari boʻyicha ushbu Nizomda va qonunchilik hujjatlarida belgilangan barcha talablarni bajarish majburiyatini oʻz zimmasiga olganda. 33. Litsenziyani qayta rasmiylashtirish uchun hujjatlar “Litsenziya” AT yoki YIDXP orqali taqdim etiladi. Litsenziyani qayta rasmiylashtirish uchun litsenziya berish toʻgʻrisidagi arizani koʻrib chiqish uchun undiriladigan yigʻimning ellik foizi undiriladi. Litsenziyani qayta rasmiylashtirish uchun davlat boji undirilmaydi. 34. Qayta rasmiylashtirish jarayoni Regulator tomonidan litsenziya olish uchun arizalarni koʻrib chiqish belgilangan tartiblar boʻyicha umumiy asosda amalga oshiriladi. Regulator yangi talabgorning litsenziya shartlarini bajarish imkoniyatini aniqlaydi. Bunda litsenziyaning shartlari, talablari va majburiyatlari oʻzgarishsiz qoladi. 35. Litsenziyani qayta rasmiylashtirish toʻgʻrisidagi arizaga tegishli hujjatlar ilova qilingan holda, Regulatorga kelib tushgan kundan boshlab besh ish kuni ichida litsenziya qayta rasmiylashtiriladi. Litsenziya qayta rasmiylashtirilguniga qadar litsenziat unda koʻrsatilgan faoliyatni litsenziyani qayta rasmiylashtirish toʻgʻrisidagi arizasi asosida amalga oshiradi. Regulator litsenziyani qayta rasmiylashtirishda litsenziyalar reyestriga tegishli oʻzgartirishlar kiritadi. 36. Regulator quyidagi hollarda litsenziyaning amal qilishini toʻxtatib turishi mumkin: litsenziya talablari va shartlari litsenziat tomonidan buzilganligi aniqlanganda; litsenziat tomonidan aniqlangan qoidabuzarliklarni bartaraf etish majburiyati bajarilmaganda. 37. Litsenziyaning amal qilishi Regulator tomonidan oʻn kundan koʻp boʻlmagan muddatga, sud tomonidan esa oʻn kundan ortiq, lekin olti oydan koʻp boʻlmagan muddatga toʻxtatib turilishi mumkin. 38. Belgilangan muddat ichida litsenziyaning amal qilishini toʻxtatib turish uchun asos boʻlgan sabab va kamchiliklar bartaraf qilinmasa, Regulator litsenziyaning amal qilishini toʻxtatib turish muddatini uzaytirish boʻyicha sudga daʼvo arizasi kiritishi lozim. 39. Litsenziat ushbu Nizomning 36-bandida nazarda tutilgan litsenziyaning amal qilishini toʻxtatib turishga olib kelgan holatlarni Regulator yoki sud belgilagan muddatda bartaraf etmaganda, Regulator litsenziyani bekor qilish toʻgʻrisida sudga daʼvo arizasi kiritadi. 40. Litsenziyalanadigan faoliyat bilan shugʻullanuvchi jismoniy yoki yuridik shaxslar oʻz faoliyatini vaqtincha toʻxtatganda, litsenziyaning amal qilishini olti oygacha toʻxtatib turish haqida Regulatorga murojaat qilishi mumkin. Bunda jismoniy yoki yuridik shaxslar tomonidan olti oy muddat ichida litsenziyaning amal qilishini qayta tiklash toʻgʻrisida Regulatorga murojaat qilinmagan taqdirda, litsenziyaning amal qilishi toʻxtatiladi. 41. Regulatorning litsenziyaning amal qilishini toʻxtatib turish toʻgʻrisidagi qarori “Litsenziya” AT orqali ushbu qarorni qabul qilish vakolatiga ega boʻlgan mansabdor shaxsning ERIsi bilan tasdiqlash orqali qabul qilinadi. Qaror “Litsenziya” AT orqali real vaqt rejimida avtomatik tarzda litsenziatning shaxsiy kabinetiga yuboriladi. Litsenziyaning amal qilishi toʻxtatib turilganligi haqidagi qaror qabul qilingan kunning oʻzida bu haqida “Litsenziya” ATdagi litsenziyalar reyestriga tegishli yozuv kiritiladi. 42. Regulator yoki sud litsenziyaning amal qilishi toʻxtatib turilishiga sabab boʻlgan holatlarning litsenziat tomonidan bartaraf etilishi uchun yetarli, ammo besh ish kunidan kam va olti oydan koʻp boʻlmagan muddat taqdim etadi. 43. Litsenziat litsenziyaning amal qilishi toʻxtatib turilishi haqida qaror kelib tushganidan soʻng qarorda koʻrsatilgan kamchiliklarni bartaraf etishi va qarorda koʻrsatilgan muddat yakunlanguniga qadar Regulatorga “Litsenziya” AT yoki YIDXP orqali kamchiliklar bartaraf etilganligi toʻgʻrisidagi tasdiqnoma va asoslovchi hujjatlarni ilova qilgan holda maʼlumot yuborishi lozim. Litsenziyaning amal qilishini toʻxtatib turish haqidagi qaror sud tomonidan qabul qilingan boʻlsa, kamchiliklar bartaraf etilganligi toʻgʻrisidagi tasdiqnoma va asoslovchi hujjatlar qarorda koʻrsatilgan muddat yakunlanguniga qadar sudga taqdim etilishi lozim. 44. Kamchiliklar bartaraf etilganligi toʻgʻrisidagi maʼlumot tushgan kundan boshlab uch ish kuni ichida Regulator maʼlumotlarni tahlil qilishi, zaruratga koʻra kamchiliklar bartaraf etilganligini joyiga chiqqan holda oʻrganishi lozim. 45. Tahlil yoki oʻrganishlar natijasida litsenziyaning amal qilishini toʻxtatib turishga sabab boʻlgan holatlar litsenziat tomonidan bartaraf etilganligi aniqlangan taqdirda, Regulator kamchiliklar bartaraf etilganligi toʻgʻrisida tasdiqnoma olingan kundan eʼtiboran uch ish kuni ichida litsenziyaning amal qilishini qayta tiklash toʻgʻrisidagi qarorni “Litsenziya” AT orqali qabul qiladi. Bunda Regulator tomonidan litsenziyaning amal qilishini qayta tiklash yoki qayta tiklashni rad etish toʻgʻrisidagi qaror uch ish kunida qabul qilinmasa, jismoniy va yuridik shaxslar ushbu muddat tugagandan soʻng Regulatorni “Litsenziya” AT orqali elektron shaklda xabardor qilgan holda faoliyatini davom ettirishi mumkin. Litsenziyaning amal qilishini qayta tiklash yoki qayta tiklashni rad etish toʻgʻrisidagi qaror “Litsenziya” AT orqali real vaqt rejimida avtomatik tarzda talabgorning shaxsiy kabinetiga yuboriladi. 46. Sudning litsenziyaning amal qilishini qayta tiklash toʻgʻrisidagi qarori Regulatorga kelib tushganda, Regulator litsenziyaning amal qilishi qayta tiklanganligi toʻgʻrisidagi maʼlumotni “Litsenziya” ATga bir ish kunidan oshmagan muddatda joylashtiradi. 47. Regulator tomonidan litsenziya quyidagi hollarda bekor qilinadi: litsenziat litsenziyani bekor qilish toʻgʻrisida ariza bilan murojaat etganda; davlat roʻyxatidan oʻtkazilganligi toʻgʻrisidagi guvohnomaning amal qilishi tugatilganda; yuridik shaxs tugatilganda — tugatilgan paytdan eʼtiboran yoki uning faoliyati qayta tashkil etish natijasida tugatilganda — qayta tashkil etilgan paytdan eʼtiboran, bundan uning oʻzgartirilishi, shuningdek, yangidan vujudga kelgan yuridik shaxsni davlat roʻyxatidan oʻtkazish sanasida qayta tashkil etilayotgan yuridik shaxsda faoliyatning ayni bir litsenziyalanadigan turini amalga oshirish uchun litsenziya mavjud boʻlgan taqdirda, qoʻshib yuborilishi mustasno; jismoniy shaxsning muomalaga layoqatliligi belgilangan tartibda cheklanganda, u muomalaga layoqatsiz deb topilganda; litsenziya berilganligi uchun litsenziat tomonidan davlat boji yoki litsenziya toʻlovining yillik davriy yigʻimi belgilangan muddatda toʻlanmaganda. 48. Regulator quyidagi hollarda litsenziyaning amal qilishini bekor qilish toʻgʻrisida sudga murojaat qiladi: litsenziat litsenziyaning amal qilishini toʻxtatib turishga olib kelgan holatlarni Regulator yoki sud belgilagan muddatda bartaraf etmaganda; litsenziat tomonidan litsenziya yoki ruxsat berish talablari va shartlari muntazam ravishda (bir yil davomida ikki va undan ortiq marotaba) buzilganda; litsenziat tomonidan litsenziya talablari va shartlari bir marotaba qoʻpol ravishda buzilganda, agar mazkur qoidabuzarlik fuqarolarning hayoti va sogʻligʻiga, jismoniy va yuridik shaxslarning huquqlari va qonuniy manfaatlariga, jamoat xavfsizligiga hamda atrof-muhitga, jamiyat va davlat manfaatlariga zarar yetkazilishiga, tinchlik va xavfsizlikka tahdid solinishiga olib kelgan boʻlsa; litsenziya qalbaki hujjatlardan foydalangan holda olinganligi aniqlanganda. 49. Litsenziat litsenziyaning amal qilishini bekor qilish uchun Regulatorga “Litsenziya” AT yoki YIDXP orqali xabarnoma yuboradi. Regulator xabarnomaga asosan yoki ushbu Nizomning 47-bandida nazarda tutilgan holatlar yuzaga kelganda, litsenziyaning amal qilishini bekor qilish toʻgʻrisida qaror qabul qiladi va bu haqida “Litsenziya” AT yoki YIDXP orqali litsenziatga maʼlum qiladi. Shuningdek, litsenziyaning amal qilishi bekor qilinganligi haqida “Litsenziya” ATdagi litsenziyalar reyestriga maʼlumot kiritadi. Regulatorning litsenziyani bekor qilish yuzasidan sudga daʼvo arizasi kiritilganligi haqidagi maʼlumoti sudga daʼvo arizasi kiritilgan kundan eʼtiboran bir ish kunidan kechiktirmay litsenziatga “Litsenziya” AT orqali litsenziyaning amal qilishini bekor qilish yuzasidan sudga daʼvo arizasi kiritish sabablari va qonunchilik hujjatlarining aniq normalari koʻrsatilgan holda yetkaziladi. Sudning litsenziyaning amal qilishini bekor qilish toʻgʻrisidagi qarori litsenziatga va Regulatorga qonunchilik hujjatlarida belgilangan muddatlarda yetkaziladi hamda Regulator ushbu maʼlumotni bir ish kuni ichida litsenziyalar reyestriga kiritadi. 50. Regulator quyidagi hollarda litsenziyaning amal qilishini toʻxtatadi: litsenziyalash tartibi bekor qilinganda; litsenziyaga ega boʻlgan jismoniy shaxs vafot etganda; litsenziat tomonidan Regulatorga litsenziyaning amal qilishini olti oygacha toʻxtatib turish toʻgʻrisida ariza bilan ilgari murojaat etilgan boʻlib, mazkur muddat ichida litsenziyaning amal qilishini qayta tiklash toʻgʻrisida Regulatorga ariza bilan murojaat qilinmagan taqdirda. Litsenziyaning amal qilishi ushbu bandning toʻrtinchi xatboshisida nazarda tutilgan asos boʻyicha toʻxtatilgan taqdirda, Regulator bu haqida “Litsenziya” AT yoki YIDXP orqali litsenziatga xabarnoma yuboradi. 51. Litsenziya toʻlovlari Oʻzbekiston Respublikasining “Davlat boji toʻgʻrisida”gi va “Elektr energetikasi toʻgʻrisida”gi qonunlari va ushbu Nizom talablariga muvofiq amalga oshiriladi. 52. Litsenziya toʻlovlari litsenziyalangan faoliyatning har bir turi (kichik turi) boʻyicha litsenziya berilganligi uchun bir martalik davlat boji hamda litsenziyalangan faoliyat turidan (kichik turidan) kelib chiqqan holda, yillik davriy yigʻimlardan iborat. Bunda elektr energiyasi bozori operatori faoliyatini amalga oshirishuvchi litsenziat tomonidan faqatgina litsenziya berilganligi uchun bir martalik davlat boji toʻlanadi. 53. Litsenziat tomonidan litsenziyalanadigan tegishli faoliyat turlari (kichik turlari) boʻyicha toʻlanadigan litsenziya toʻlovining yillik davriy yigʻim miqdori quyidagi formula boʻyicha hisoblanadi: Bunda: “LT” — litsenziat tomonidan toʻlanadigan litsenziya toʻlovining yillik davriy yigʻim miqdori (soʻm); “V” — kelgusi yil yetkazib beriladigan elektr energiyasining/xizmatlarining miqdori prognozi (kW·h); “R” — litsenziyalangan faoliyat turi (kichik turi) uchun belgilangan litsenziya toʻlovlarining yillik davriy yigʻim stavkasi (soʻm/kW·h). 54. Litsenziya toʻlovining yillik davriy yigʻim miqdori litsenziatning oldingi moliyaviy yil yakunida erishgan pul aylanmasining ikki foizidan oshmasligi lozim. 55. Litsenziya uchun yillik davriy yigʻimlar stavkalari har bir litsenziyalanadigan faoliyat turlari (kichik turlari) boʻyicha Vazirlar Mahkamasi tomonidan belgilanadi. 56. Regulator litsenziya uchun yillik davriy yigʻim stavkalarini doimiy ravishda koʻrib chiqadi va zarur hollarda ularga oʻzgartirish kiritish yuzasidan noyabr oyiga qadar Vazirlar Mahkamasiga takliflar kiritadi. Takliflarda quyidagilar koʻrsatilishi va asoslantirilishi lozim: kiritilayotgan oʻzgartirishlarning asoslari (tahliliy materiallar va hisob-kitoblar); manfaatdor tomonlarga nisbatan litsenziya toʻlovining yillik davriy yigʻimlar miqdorining taʼsirini baholash natijalari; taklif etilayotgan yillik davriy yigʻimlar stavkalarining amalga kiritilish muddatlari. 57. Vazirlar Mahkamasi takliflarni koʻrib chiqib, 1-dekabrga qadar yillik davriy yigʻim stavkasini oʻzgartirishni qabul qiladi yoki rad etadi. Takliflarda koʻrsatilgan oʻzgartirishlar maʼqullangan taqdirda, yillik davriy yigʻim stavkasini oʻzgartirish toʻgʻrisida qaror qabul qilinadi va ushbu qaror Regulator tomonidan tegishli faoliyat turini (kichik turini) amalga oshiruvchi litsenziatlarga “Litsenziya” AT orqali yetkaziladi. 58. Litsenziat ushbu Nizomga 10-ilovaga muvofiq har yili 15-dekabrga qadar kelgusi yil yetkazib beriladigan elektr energiyasi/xizmatlari miqdorini koʻrsatgan holda, litsenziyalangan faoliyat turlarining yillik prognozini tayyorlaydi va Regulatorga “Litsenziya” AT orqali yuboradi. Bunda: elektr energiyasini ishlab chiqarish faoliyatini amalga oshiruvchi litsenziat ishlab chiqarilgan elektr energiyasining sotiladigan hajmini (kW·h); elektr energiyasini uzatish faoliyatini amalga oshiruvchi litsenziat elektr energiyasining uzatiladigan hajmini (kW·h); elektr energiyasini taqsimlash faoliyatini yurituvchi litsenziat elektr energiyasining isteʼmolchilarga yetkazib berilgan qismini (kW·h), elektr energiyasini saqlash faoliyatini amalga oshiruvchi litsenziat elektr energiyasini saqlash tizimidan yagona elektr energetikasi tizimiga uzatiladigan hajmini (kW·h); elektr taʼminoti faoliyatini amalga oshiruvchi litsenziat isteʼmolchilarga sotiladigan elektr energiyasining hajmini (kW·h); markaziy xarid qiluvchi va elektr energiyasi savdosi faoliyatini amalga oshiruvchi litsenziatlar elektr energiyasining sotiladigan hajmining (kW·h) yillik prognozini koʻrsatishlari lozim. 59. Har yili 15-dekabr sanasidan keyin litsenziyalangan faoliyatni boshlagan litsenziat yillik prognozini oʻz faoliyati boshlanish sanasidan soʻng besh ish kuni ichida Regulatorga taqdim etadi. 60. Litsenziat faoliyatining yillik prognozi Regulator tomonidan tekshiriladi. Regulator litsenziyalangan faoliyat turi (kichik turi) uchun litsenziat tomonidan toʻlanishi lozim boʻlgan yillik davriy yigʻim miqdorini mazkur Nizomning 53-bandiga muvofiq hisoblaydi va prognoz qabul qilingan kundan boshlab oʻn besh ish kuni ichida “Litsenziya” AT orqali litsenziatning shaxsiy kabinetiga hisob-fakturani yuboradi. 61. Litsenziat hisoblangan yillik davriy yigʻimni Regulator tomonidan tegishli hisob-faktura berilgan kundan boshlab besh ish kuni ichida Regulatorning hisobvaragʻiga oʻtkazadi. 62. Bittadan ortiq litsenziyalangan faoliyat turini (kichik turini) amalga oshiruvchi litsenziat Regulatorga har bir litsenziyalangan faoliyat turi boʻyicha alohida prognozni taqdim etadi. Bunda har bir litsenziyalangan faoliyat turi uchun yillik davriy yigʻim alohida toʻlanadi. 63. Talabgor litsenziya olish uchun ariza berish jarayonida yillik davriy yigʻim miqdoriga teng boʻlgan moliyaviy kafolatni (bank kafolatini) taqdim etishi lozim. 64. Litsenziat yillik davriy yigʻim toʻlovini ushbu Nizomning 61-bandida belgilangan muddatda amalga oshirmasa, toʻlanishi lozim boʻlgan yillik davriy yigʻim miqdori moliyaviy kafolati (bank kafolati) hisobidan undiriladi. 65. Litsenziat har yili 20-yanvarga qadar oʻtgan kalendar yilda yetkazib berilgan elektr energiyasi/xizmatlarining haqiqiy miqdori koʻrsatilgan yillik hisobotni Regulatorga “Litsenziya” ATdagi shaxsiy kabineti orqali taqdim etadi. 66. Regulator tomonidan litsenziat taqdim etgan hisobot asosida yillik davriy yigʻim boʻyicha yakuniy solishtirma dalolatnoma tuziladi va “Litsenziya” AT orqali talabgorning shaxsiy kabinetiga yuboriladi. 67. Litsenziat yakuniy solishtirma dalolatnomani qabul qilgach, besh ish kunida Regulatorga ERI bilan imzolangan yakuniy solishtirma dalolatnomani “Litsenziya” ATdagi shaxsiy kabineti orqali yuboradi. Litsenziat yakuniy solishtirma dalolatnomada aks ettirilgan maʼlumotlarga rozi boʻlmagan taqdirda, tegishli maʼlumotlarni aniqlashtirish uchun dalolatnoma qabul qilingan kundan boshlab besh ish kuni ichida Regulatorga murojaat qiladi. 68. Regulator tomonidan litsenziatning murojaati kelib tushgan kundan boshlab besh ish kuni ichida koʻrib chiqiladi va tushuntirishlar taqdim etiladi. Kelishuvga erishilgach, yakuniy solishtirma dalolatnoma litsenziat tomonidan imzolanadi va Regulatorga taqdim etiladi. 69. Yakuniy solishtirma dalolatnomaga muvofiq litsenziat tomonidan yillik davriy yigʻim ortigʻi bilan toʻlangan holati aniqlanganda, Regulator summaning tafovut miqdorini litsenziatning kelgusi yil uchun hisoblanadigan davriy yigʻimlari hisobiga oʻtkazadi. 70. Yakuniy solishtirma dalolatnomaga muvofiq litsenziat tomonidan yetkazib berilgan elektr energiyasi/xizmatlarining haqiqiy miqdori prognozda koʻrsatilgan miqdordan oshsa, Regulator yillik davriy yigʻim miqdorini qayta hisoblaydi va yetarli boʻlmagan summa uchun litsenziatga “Litsenziya” AT orqali litsenziatning shaxsiy kabinetiga hisob-faktura yuboradi. 71. Litsenziat qayta hisoblangan yillik davriy yigʻim miqdoriga yetarli boʻlmagan summani Regulatordan hisob-faktura olingan kundan boshlab besh ish kuni ichida Regulator hisobvaragʻiga oʻtkazadi. 72. Litsenziyaning amal qilishi bekor qilingan, toʻxtatilgan yoki litsenziatning faoliyati toʻxtatilganda litsenziatga yillik davriy yigʻim uchun toʻlangan summa qaytarilmaydi. 73. Regulator qonunchilik hujjatlariga muvofiq elektr energetikasi sohasidagi faoliyat ustidan davlat nazoratini quyidagi shakllarda amalga oshiradi: “Litsenziya” AT orqali litsenziya talablari va shartlariga rioya etilishi ustidan masofaviy nazorat; litsenziya talablari va shartlariga rioya etilishini qonunchilikda belgilangan tartibda joyiga chiqqan holda tekshirish; statistika axborotini hamda olingan maʼlumotlarni tahlil qilish. 74. Regulator litsenziya talablari va shartlariga rioya etilishi ustidan davlat nazoratini amalga oshirishda quyidagi huquqlarga ega: litsenziya talablari va shartlariga jismoniy va yuridik shaxslarning rioya etishini qonunchilikda belgilangan tartibda joyiga chiqqan holda tekshirish; litsenziya talablari va shartlariga rioya etilishi yuzasidan tekshiruvlar oʻtkazilayotganda, yuzaga keladigan masalalar boʻyicha jismoniy va yuridik shaxslardan zarur axborotni soʻrash va olish; tekshiruvlar natijalari asosida jismoniy va yuridik shaxslar yoʻl qoʻygan litsenziya talablari va shartlariga doir qoidabuzarliklarni koʻrsatgan holda dalolatnomalar tuzish; jismoniy va yuridik shaxslar zimmasiga aniqlangan qoidabuzarliklarni bartaraf etish majburiyatini yuklovchi qarorlar chiqarish, bunday qoidabuzarliklarni bartaraf etish muddatlarini belgilash; litsenziya amal qilishini toʻxtatib turish yoxud uni bekor qilish toʻgʻrisidagi ariza bilan sudga murojaat qilish; litsenziat faoliyatini toʻxtatib turish va qayta tiklash toʻgʻrisida qaror qabul qilish, ularning faoliyatini toʻxtatish toʻgʻrisida, shuningdek, litsenziatning faoliyatini amalga oshirishni taqiqlash toʻgʻrisida sudga ariza berish; litsenziya berish tartib-taomillari sohasidagi huquqbuzarliklar boʻyicha yuridik shaxslarga jarima qoʻllash toʻgʻrisida qaror qabul qilish, uni majburiy undirish boʻyicha sudga daʼvo arizasi kiritish; litsenziyalash tartib-taomillari sohasidagi vakolatlarni amalga oshirish uchun sudga davlat boji toʻlamasdan arizalar berish; litsenziya olmasdan faoliyat yuritgan va/yoki litsenziyada nazarda tutilmagan xizmatlar koʻrsatish holatlari aniqlangan taqdirda, qonunchilik hujjatlarida belgilangan tartibda jarima qoʻllash va litsenziyani bekor qilish boʻyicha sudga daʼvo arizasi kiritish. 75. Regulator masofaviy nazoratni “Litsenziya” AT orqali litsenziatning xodimlari toʻgʻrisidagi maʼlumotlar, litsenziya talablari va shartlariga rioya qilinganligi toʻgʻrisida taqdim etilgan maʼlumotlar, shuningdek, boshqa vakolatli organlar va idoralardan olingan axborotlar asosida amalga oshiradi. Masofaviy nazoratni amalga oshirishda litsenziya talablari va shartlarini buzish holatlari toʻgʻrisidagi xabar “Litsenziya” AT orqali avtomatik ravishda kelib tushadi. Regulator kelib tushgan xabar asosida litsenziat faoliyatini tahlil qiladi va oʻrganadi. Litsenziya talablari va shartlarining buzilish holatlari aniqlanganda, ularni bartaraf etish boʻyicha litsenziatga koʻrsatma beriladi. Litsenziat Regulator tomonidan berilgan koʻrsatmada bayon etilgan talablarni oʻn ish kuni ichida bajarishi va bu haqida xabar berishi lozim. Koʻrsatma litsenziat tomonidan oʻz vaqtida bajarilmagan yoki bajarilishi taʼminlanmaganda, Regulator “xavfni tahlil qilish” tizimi asosida uning faoliyatini tekshirishi mumkin. 76. Litsenziatning faoliyati quyidagilar asosida joyiga chiqqan holda tekshiriladi: “xavfni tahlil etish” tizimi; jismoniy va yuridik shaxslarning, shu jumladan, jamoatchilik nazorati subyektlarining murojaatlari; “Litsenziya” AT orqali kelib tushgan litsenziya shartlari va talablariga amal qilmaganlik holatlari toʻgʻrisida jismoniy shaxslarning maʼlumotlari. Litsenziatning faoliyatini joyiga chiqqan holda tekshirishlar qonunchilik hujjatlarida belgilangan tartibda Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil bilan kelishgan yoki uni xabardor qilgan holda amalga oshiriladi. 77. Litsenziya talablari va shartlariga rioya etilishi oʻn ish kunigacha boʻlgan muddatda joyiga chiqqan holda tekshirilishi lozim. 78. Regulator tomonidan belgilangan tartibda joyiga chiqqan holda oʻtkaziladigan tekshirishdan bosh tortish litsenziyaning amal qilishini toʻxtatib turish uchun asos boʻladi. 79. Regulator litsenziya talablari va shartlariga rioya qilinishi yuzasidan quyidagi yoʻllar bilan monitoring olib borishi mumkin: fuqarolar va yuridik shaxslarning murojaatlarini belgilangan tartibda qabul qilish va oʻrganish; litsenziatdan fuqarolar va yuridik shaxslarning murojaatlariga tegishli boʻlgan maʼlumotlarni, axborotlarni va yozma tushuntirishlarni olish; nazorat qiluvchi boshqa organlar tomonidan oʻtkazilgan tekshiruvlar natijalari boʻyicha kelib tushadigan maʼlumotlarni yigʻish, umumlashtirish va tahlil qilish; moliyaviy-xoʻjalik faoliyatga aralashmagan holda amalga oshirilayotgan litsenziyalangan faoliyatni amalga oshirish holati va shartlari bilan joyida tanishish. 80. Faoliyatni litsenziyasiz amalga oshirganlik yoki litsenziyalarni qalbaki hujjatlardan foydalangan holda olganlik uchun jarima Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga muvofiq undiriladi. 81. Litsenziat Regulator tomonidan taqdim etilgan, litsenziyada hamda boshqa qonunchilik hujjatlarida belgilangan qoidalarni buzganda, litsenziatga nisbatan sud tartibida jarima qoʻllaniladi, yoʻl qoʻyilgan qoidabuzarliklarning litsenziat tomonidan tan olinishi va jarima summasi ixtiyoriy ravishda toʻlanish hollari bundan mustasno. 82. Regulator elektr energetikasi sohasidagi litsenziyalashga taalluqli qoidabuzarliklar uchun litsenziatga nisbatan qonunchilikda belgilangan tartiblarga muvofiq jarima qoʻllaydi. 83. Jarimalar sud tartibida undiriladi, yoʻl qoʻyilgan qoidabuzarliklarning litsenziat tomonidan tan olinishi va jarima summasi ixtiyoriy ravishda toʻlanish hollari bundan mustasno. Jarima summasi miqdorining yetmish foizi huquqbuzar tomonidan ixtiyoriy ravishda toʻlangan hamda Regulatorga ushbu toʻgʻrisida murojaat qilingan taqdirda, huquqbuzar jarimaning qolgan summasini toʻlashdan ozod etiladi. 84. Oʻzbekiston Respublikasining “Elektr energetikasi toʻgʻrisida”gi Qonuniga muvofiq undirilgan jarimalar Oʻzbekiston Respublikasi Davlat budjetiga yoʻnaltiriladi. 85. Regulator litsenziatdan isteʼmolchilar, hisobga olish uskunalari, taʼminot sifatining nazoratiga doir, shuningdek, shikoyatlar toʻgʻrisidagi maʼlumotlarni yigʻish va saqlashni talab qilishi mumkin. Bular: isteʼmolchilarning nomlari, toifalari, manzillari; oʻlchash vositalarining joylashuvi; isteʼmolchilarga toʻlanadigan kompensatsiya summalari; isteʼmolchilarning turli toifalari bilan imzolangan shartnomalar soni; roʻyxatga olingan shikoyatlarning soni va turlari. 86. Litsenziat tomonidan ushbu Nizomda belgilangan muddatda yillik davriy yigʻim toʻlovi amalga oshirilmagan yoki moliyaviy kafolat taqdim etilmagan taqdirda, yillik davriy yigʻim sud tartibida undiriladi. 87. Regulator (uning mansabdor shaxslari) litsenziatga nisbatan qoʻllagan javobgarlik choralari, shuningdek, litsenziyani toʻxtatib turishi va/yoki bekor qilishi noqonuniy deb topilgan taqdirda, litsenziatga keltirgan zararlarni qonunchilik hujjatlarida belgilangan tartibda qoplaydi. 88. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. 1.Litsenziya nomi:Elektr energiyasini ishlab chiqarish faoliyatini amalga oshirish uchun litsenziya2.Litsenziyalanadigan faoliyatning kichik turlari:a) elektr energiyasini gidroelektr stansiyalari orqali ishlab chiqarish, shu jumladan, gidroakkumulyatsiya saqlash tizimi faoliyati;b) elektr energiyasini issiqlik elektr stansiyalari yoki issiqlik elektr markazlari orqali ishlab chiqarish faoliyati;v) shamol energiyasidan elektr energiyasini ishlab chiqarish faoliyati;g) quyosh energiyasidan elektr energiyasini ishlab chiqarish faoliyati;d) chiqindilarni qayta ishlash jarayonida yoki biogaz orqali elektr energiyasini ishlab chiqarish faoliyati;e) vodoroddan elektr energiyasini ishlab chiqarish faoliyati;j) atom elektr stansiyasi orqali elektr energiyasini ishlab chiqarish faoliyati;z) boshqa turdagi stansiyalar orqali elektr energiyasini ishlab chiqarish faoliyati.3.Ariza beruvchilar toifasi:Yuridik yoki jismoniy shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik yoki jismoniy shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, yuridik shaxs uchun soliq toʻlovchining identifikatsiya raqami (STIR), jismoniy shaxs uchun jismoniy shaxsning shaxsiy identifikatsiya raqami (JSHSHIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi;b) mulkka boʻlgan huquqni tasdiqlovchi hujjatlar, tegishli koʻchmas mulk obyektining chizmalari va xaritalari bilan birga;v) ishlab chiqarish obyektining pasporti.Obyekt pasporti quyidagi maʼlumotlarni oʻz ichiga olishi kerak:elektr energiyasini ishlab chiqarish uchun foydalaniladigan obyektining turi va texnik xususiyatlari toʻgʻrisidagi batafsil maʼlumotlar;asosiy va yordamchi obyektlar roʻyxati va ular toʻgʻrisida maʼlumotlar;g) yoqilgʻi (yonilgʻi) yetkazib berish boʻyicha dastlabki yoki yakuniy shartnoma (faoliyatning kichik turlariga qarab zarur hollarda);d) davlat ekologik ekspertizasi xulosasi;e) texnik maʼlumotlar, shu jumladan, asosiy texnik xususiyatlar, loyiha obyekt spetsifikatsiyalari, bir chiziqli sxema, obyektning joylashuvi va texnik koʻrsatkichlari toʻgʻrisidagi maʼlumotlar;j) elektr energetikasi sohasida faoliyat yuritish uchun kamida uch yilni qamrab oluvchi biznes-reja;z) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;i) asosiy vositalari roʻyxati va elektr energetikasi sohasida faoliyat turini (kichik turini) yuritish uchun zarur boʻlgan aktivlar mavjudligi toʻgʻrisidagi maʼlumot;k) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati;l) yagona elektr energetikasi tizimiga ulanish toʻgʻrisida texnik shartlar va ulanish shartnomasi (yangi ishlab chiqaruvchilar uchun);m) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining ishlab chiqarish obyektlarida qonunchilik hujjatlari hamda texnik jihatdan tartibga solish sohasidagi normativ hujjatlarga rioya etilishi boʻyicha xulosasi.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:Litsenziyaning umumiy talab va shartlari:a) elektr energiyasini ishlab chiqarishda qonunchilik hujjatlari hamda texnik jihatdan tartibga solish sohasidagi normativ hujjatlarga rioya qilish;b) Oʻzbekiston Respublikasining “Elektr energetikasi toʻgʻrisida”gi Qonuniga muvofiq ishlab chiqarish obyektini rivojlantirish va investitsiya rejasini tayyorlash va doimiy ravishda yangilab borish;v) ishlab chiqarish xavfsizligini, mehnatni muhofaza qilish va texnika xavfsizligini, yongʻin xavfsizligi, ishlab chiqarish sanitariyasi qoidalari hamda ekologiya talablari va normalarini taʼminlash;g) atrof-muhitni muhofaza qilish talablariga rioya etish va ekologik, ijtimoiy va korporativ boshqaruv (ESG) standartlarini joriy etish;d) yoqilgʻi (yonilgʻi) zaxiralarini saqlash va boshqarish (faoliyatning kichik turiga qarab);e) dispetcherlik boshqaruvi qoidalari talablariga rioya qilish va dispetcher koʻrsatmalarini bajarish;j) energiya samaradorligini oshirish choralarini taʼminlash;z) qoʻshimcha (yordamchi) xizmatlar va muvozanatlash xizmatlarini koʻrsatish (zaruratga koʻra);II. Litsenziyaning alohida talablari va shartlari:Litsenziatning huquq va majburiyatlari:a) huquqlari:talabgor elektr energiyasini ishlab chiqarish faoliyati litsenziyasini olgunga qadar Elektr energiyasini sotib olish bitimlari majburiyatlari mavjud boʻlsa, olti oy ichida litsenziya olish va ushbu muddat ichida qonunchilik hujjatlarida belgilangan shartlarda elektr energiyasini ishlab chiqarish va sotish;litsenziyalangan elektr energiyasini ishlab chiqarish obyektining energiya tejamkorligining xalqaro va mahalliy normalarga muvofiqligini taʼminlash;elektr energiyasini ishlab chiqarish faoliyatini qonunchilik hujjatlarida belgilangan shartlarga hamda xalqaro va mahalliy atrof-muhit muhofazasi talablariga muvofiq yuritish; qonunchilik hujjatlarida belgilangan talablar va shartlar asosida yagona elektr energetikasi tizimiga ulanish;tegishli tizim operatorining koʻrsatmalariga amal qilgan holda uzatish yoki taqsimlash tizimiga elektr energiyasini yetkazib berish;ishlab chiqarilgan elektr energiyasini qonunchilik hujjatlariga muvofiq sotish;qonunchilik hujjatlariga muvofiq elektr energiyasini sotish va sotib olish, muvozanatlash va yordamchi xizmatlar koʻrsatish boʻyicha shartnomalar tuzish va ularga muvofiq toʻlovlarni undirish;b) majburiyatlari:tizim operatori tomonidan dispetcherlik amaliyoti, muvozanatlash, tizimdagi avariya va favqulodda vaziyatlarda boshqarish, shuningdek, yordamchi xizmatlarni koʻrsatish bilan bogʻliq operativ koʻrsatmalarga rioya qilish;qonunchilik hujjatlariga muvofiq elektr stansiyasini ishchi holatda saqlash;elektr energiyasini ishlab chiqarishni asossiz qisqartirishning oldini olish;uzatish va taqsimlash tizimlarining operatorlariga zaxira va yordamchi xizmatlar koʻrsatish uchun foydalaniladigan elektr stansiyalarida (inshootlarda) uskunalarni erkin tekshirish, sinovdan oʻtkazish va texnik xizmat koʻrsatish huquqini taʼminlash.Alohida hisobot yuritish:har bir litsenziyalangan elektr stansiyasining elektr energiyasini ishlab chiqarish faoliyati uchun alohida moliyaviy hisobot yuritish;xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi:atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi boʻyicha qonunchilik hujjatlarida belgilangan talablarga rioya qilish;insonlarga yetkazilishi mumkin boʻlgan shikastlanishlar va zararlardan ularni himoya qilish uchun qonunchilik hujjatlariga muvofiq barcha zarur choralar koʻrilishini taʼminlash.Sugʻurta majburiyati:qonunchilik hujjatlariga muvofiq elektr energiyasini ishlab chiqarish faoliyati uchun foydalaniladigan aktivlarini sugʻurta qilish va sugʻurta polisini Regulatorga taqdim etish.Aktivlarni boshqa shaxsga oʻtkazish, hisobdan chiqarish, garovga qoʻyish yoki boshqacha tarzda tasarruf etishni taqiqlash:elektr energiyasini ishlab chiqarish faoliyatini yuritish uchun foydalaniladigan aktivlar reyestrini ishlab chiqish hamda uni har yili 31-yanvardan kechiktirmay yangilash va Regulatorga taqdim etish;Regulatorning yozma roziligisiz elektr energiyasini ishlab chiqarish faoliyatini yuritish uchun foydalanadigan aktivlarni boshqa shaxsga oʻtkazish, hisobdan chiqarish, garovga qoʻyish va boshqacha tarzda tasarruf etilishini taqiqlash.Obyektlarga kirish huquqi:litsenziya olinganidan boshlab uch oy ichida ishlab chiqarish obyektlari va (yoki) binolariga kirish tartib-tamoyillarini belgilovchi qoidalarni ishlab chiqish va vakolatli tomonlarga taqdim etish.Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr energiyasini ishlab chiqarish faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.Egalik huquqi boshqa shaxslarga oʻtishi:har qanday kutilayotgan egalik huquqining boshqa shaxslarga oʻtishi toʻgʻrisida oltmish ish kunidan oldin Regulatorni xabardor qilish. Egalik huquqi Regulator tomonidan maʼqullanishiga qadar boshqa shaxslarga oʻtishi taqiqlanadi.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi;v) Oʻzbekiston Respublikasi Qurilish va uy-joy kommunal xoʻjaligi vazirligi;g) Oʻzbekiston Respublikasi Suv xoʻjaligi vazirligi (faoliyatning kichik turiga qarab);d) Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi;e) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi;j) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi.11.Litsenziyaning amal qilish muddati:Cheklanmagan 1.Litsenziya nomi:Elektr energiyasini uzatish faoliyatini amalga oshirish uchun litsenziya2.Litsenziyalanadigan faoliyatning kichik turi:Elektr energiyasini uzatish faoliyati3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, pochta manzili, elektron pochtasi (mavjud boʻlsa), faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi;b) talabgorning elektr energiyasini uzatish faoliyati uchun kamida uch yilni qamrab oluvchi biznes-rejasi;v) uzatish tizimini rivojlantirish va investitsiya rejasi;g) soʻnggi 5 yildagi texnik-iqtisodiy koʻrsatkichlar, elektr energiyasi va quvvat oqimlari, jumladan, transchegaraviy elektr energiyasi va quvvat oqimlari boʻyicha maʼlumot;d) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;e) asosiy vositalari roʻyxati, dasturiy taʼminot tizimlari, elektr energetikasi sohasida faoliyat turini (kichik turini) yuritish uchun zarur boʻlgan aktivlar mavjudligi toʻgʻrisidagi maʼlumot;j) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati.z) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining uzatish tizimi obyektlarida qonunchilik hujjatlari hamda texnik jihatdan tartibga solish sohasidagi normativ hujjatlarga rioya etilishi boʻyicha xulosasi.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:I. Litsenziyaning umumiy talab va shartlari:a) Oʻzbekiston Respublikasining “Elektr energetikasi toʻgʻrisida”gi Qonuniga muvofiq uzatish tizimini rivojlantirish va investitsiya rejasini tayyorlash va doimiy ravishda yangilab borish;b) litsenziat litsenziyalangan faoliyatini qonunchilik hujjatlariga muvofiq yuritish;v) litsenziat uzatish tizimiga uchinchi shaxslarning obyektiv va kamsitilmasdan, qonunchilik hujjatlarida belgilangan tartib asosida ulanishini taʼminlash;g) dispetcherlik boshqaruvi qoidalari talablariga rioya qilish va dispetcher koʻrsatmalarini bajarish;d) hisoblash va hisob-kitoblarning tizim foydalanuvchilari toʻgʻrisida maʼlumotlarini olish imkoniyatini taʼminlash;e) uzatish tizimidagi yoʻqotishlarni kamaytirish;j) Regulatorga, tizim operatoriga, tizim foydalanuvchilariga va boshqa manfaatdor shaxslarga uzatish tizimiga qabul qilingan va undan yetkazib beriladigan elektr energiyasi hajm (birlik)lari toʻgʻrisida aniq maʼlumotlarni taqdim etish imkonini beradigan hisoblagichlarni oʻrnatish;z) qonunchilik hujjatlariga muvofiq faoliyatini amalga oshirish.II. Litsenziyaning alohida talab va shartlari:1. Litsenziatning huquq va majburiyatlari:a) huquqlari:elektr energiyasi bozorining barcha ishtirokchilariga elektr energiyasini uzatish xizmatlarini koʻrsatish va uzatish tarmoqlaridan teng foydalanishni taʼminlash;elektr energiyasini uzatish tizimidan foydalanish, ularga texnik xizmat koʻrsatish va taʼmirlash boʻyicha barcha zarur harakatlarni amalga oshirish;elektr energiyasini uzatish faoliyatini bajarish bilan bogʻliq toʻlovlar boʻyicha taklif kiritish;elektr energiyasini ishlab chiqaruvchilar, taqsimlash tizimi operatori, yirik isteʼmolchilar va elektr energiyasi bozori boshqa ishtirokchilariga elektr energiyasini uzatish xizmatlarini koʻrsatish;b) majburiyatlari:qonunchilik hujjatlari va texnik jihatdan tartibga solish sohasidagi normativ hujjatlarga muvofiq elektr energiyasining uzluksiz va ishonchli uzatilishini taʼminlash;vakolatli tomonlarga uzatish tizimi foydalanuvchilaridan yoki boshqa tizimlardan uning tizimiga qabul qilingan va undan yetkazib berilgan elektr energiyasi toʻgʻrisidagi aniq maʼlumotlarni taqdim etishi uchun uzatish tizimiga tegishli hisoblagichlarni oʻrnatish va ularga texnik xizmat koʻrsatish;uzatish tizimidagi texnik yoʻqotishlarni kamaytirish boʻyicha intizomiy ravishda choralar koʻrish;nosozliklarning oldini olish va elektr energiyasini uzatish samaradorligini oshirish uchun uzatish tizimiga texnik xizmat koʻrsatishni, taʼmirlashni va modernizatsiya qilishni oʻz vaqtida amalga oshirish;elektr energiyasini uzatish faoliyatini yuritish uchun foydalaniladigan aktivlar reyestrini ishlab chiqish hamda uni har yili 31-yanvardan kechiktirmay yangilash va Regulatorga taqdim etish.2. Alohida hisobot yuritish:elektr energiyasini uzatish faoliyati uchun boshqa faoliyatidan alohida moliyaviy hisobot yuritish;xalqaro yoki mahalliy moliyaviy hisobot standartlariga muvofiq moliyaviy hisobotlarini tayyorlash.3. Uzatish tizimidan foydalanish uchun toʻlovlarni belgilash:rasmiy veb-saytda belgilangan tartibda tasdiqlangan tariflar va yigʻimlarni belgilash uslubiyati, elektr energiyasi tariflari, uzatish tizimiga kirish va ulanish tartibini eʼlon qilish;uzatish tizimidan foydalanish va ulanish uchun kamsitishga yoʻl qoʻymagan holda toʻlovlarni undirish.4. Uzatish tizimini rivojlantirish rejasi:uzatish tizimini rivojlantirish oʻn yillik rejasini ishlab chiqish va har yili yangilab borish; uzatish tizimini rivojlantirish majburiyatlari bilan bogʻliq faoliyati toʻgʻrisida yillik hisobotda koʻrsatish.5. Uzatish tizimi rejalashtirish va xavfsizlik talablari:uzatish tizimini rejalashtirish va xavfsizlik talablarini ishlab chiqish va vakolatli tomonlarga taqdim etib borish; uzatish tizimini ekspluatatsiya qilish, texnik xizmat koʻrsatish va rivojlantirish uzatish tizimini rejalashtirish va xavfsizlik talablariga muvofiq amalga oshirilishini taʼminlash; uzatish tizimini rejalashtirish va xavfsizlik talablarini rasmiy veb-saytda eʼlon qilish. 6. Obyektlarga kirish huquqi:litsenziya olinganidan boshlab uch oy ichida uzatish tizimi obyektlari va (yoki) binolariga kirish tartib-tamoyillarini belgilovchi qoidalarni ishlab chiqish va vakolatli tomonlarga taqdim etish.7. Isteʼmolchilarning huquqlarini himoya qilish:isteʼmolchilarning telefon qoʻngʻiroqlariga javob berish va isteʼmolchilarni ofisda qabul qilish uchun malakali va tegishli koʻrsatmalarga ega boʻlgan masʼullarni tayinlash;isteʼmolchilarni veb-sayt, pochta manzili, telefon raqami, faks va elektron pochta manzili orqali ularning shikoyatlari yoki har qanday hodisa toʻgʻrisidagi xabarlarini olish uchun tashkil etilgan axborot xizmati haqida xabardor qilish;qoʻshimcha xizmatlar paketlarini isteʼmolchilar uchun qulay boʻlishini taʼminlash.8. Atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi:atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi boʻyicha qonunchilik hujjatlarida belgilangan talablarga rioya qilish;insonlarga yetkazilishi mumkin boʻlgan shikastlanishlar va zararlardan ularni himoya qilish uchun qonunchilik hujjatlariga muvofiq barcha zarur choralar koʻrilishini taʼminlash.9. Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr energiyasini ishlab chiqarish faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;uzatish tizimi foydalanuvchilari tomonidan taqdim etilgan maʼlumotlar bazasini shakllantirish, yuritish, umumlashtirish, maxfiy va tijoriy ahamiyatga ega boʻlgan maʼlumotlarni saqlash;uzatish tizimiga texnik xizmat koʻrsatish rejasi va yuzaga kelishi mumkin boʻlgan oʻta yuklanishlar toʻgʻrisidagi maʼlumotlarni veb-saytda joylash;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi b) Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi;v) Oʻzbekiston Respublikasi Qurilish va uy-joy kommunal xoʻjaligi vazirligi;g) Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi;d) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi;e) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi.11.Litsenziyaning amal qilish muddati:Cheklanmagan 1.Litsenziya nomi:Elektr energiyasini taqsimlash faoliyatini amalga oshirish uchun litsenziya2.Litsenziyalanadigan faoliyatning kichik turi:Elektr energiyasini taqsimlash faoliyati3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi; b) dastlabki biznes-reja, shu jumladan, investitsiya rejasi;v) taqsimlash tizimini rivojlantirishning birlamchi rejasi;g) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;d) biriktirilgan yoki ruxsat etilgan (foydalanish uchun) aktivlar roʻyxati;e) asosiy vositalari roʻyxati va elektr energetikasi sohasida faoliyat turini (kichik turini) yuritish uchun zarur boʻlgan aktivlar mavjudligi toʻgʻrisidagi maʼlumot;j) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati;z) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining taqsimlash tizimi obyektlarida qonunchilik hujjatlari hamda texnik jihatdan tartibga solish sohasidagi normativ hujjatlarga rioya etilishi boʻyicha xulosasi.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:I. Litsenziyaning umumiy talab va shartlari:a) taqsimlash tizimidan uchinchi shaxslarga obyektiv va kamsitishlarsiz foydalanishni taʼminlash, tarmoqqa ulanish soʻrovlarini yuborish, tarmoqqa ulanishni rad etish tartibi va tarmoqqa ulanish huquqiga ega boʻlgan tomonlarning shikoyatlarini koʻrib chiqish tartibini va qoidalarini ishlab chiqish;b) Oʻzbekiston Respublikasining “Elektr energetikasi toʻgʻrisida”gi Qonuniga muvofiq taqsimlash tizimini rivojlantirish va investitsiya rejasini tayyorlash va doimiy ravishda yangilab borish;v) taqsimlash tizimi foydalanuvchilariga koʻrsatilgan xizmatlar toʻgʻrisida maʼlumotlar bazasini yuritish, maʼlumotlarni umumlashtirish, shu bilan birga maxfiy (oʻz ichiga davlat sirini olmagan va qonunchilik bilan himoyalangan maʼlumotlar, keyingi oʻrinlarda — konfidensial) va tijorat ahamiyatiga ega boʻlgan maʼlumotlarni saqlash;g) isteʼmolchilarga nisbatan kamsitishga yoʻl qoʻymaslik chora-tadbirlari bajarilishi va ularga rioya etilishining nazoratini taʼminlash;d) hisoblash va hisob-kitoblarning tizim foydalanuvchilari, tizimga ulangan isteʼmolchilar uchun isteʼmol (elektr energiyasi, reaktiv quvvat va boshqalar) toʻgʻrisida maʼlumotlarini olish imkoniyatini taʼminlash;e) taqsimlash tizimidagi yoʻqotishlarni kamaytirish;j) Regulatorga, tizim operatoriga, tizim foydalanuvchilariga va boshqa manfaatdor shaxslarga taqsimlash tizimiga qabul qilingan va undan yetkazib beriladigan elektr energiyasi hajm (birlik)lari toʻgʻrisida aniq maʼlumotlarni taqdim etish imkonini beradigan hisoblagichlarni oʻrnatish;z) koʻchalarni yoritish tizimining aktivlarini boshqarish (xizmat koʻrsatish), ulardan foydalanish va kengaytirish, ularning toʻgʻri ishlashini, xavfsizligini hamda qonunchilik hujjatlari va texnik jihatdan tartibga solish sohasidagi normativ hujjatlarga muvofiqligini taʼminlash;i) qonunchilik hujjatlariga muvofiq faoliyatini amalga oshirish.II. Litsenziyaning alohida talab va shartlari:Litsenziatning huquq va majburiyatlari:a) huquqlari:elektr energiyasini taqsimlash faoliyatini bajarish uchun uchinchi shaxslarga tegishli boʻlgan obyektlarga va (yoki) binolarga kirish huquqi;taqsimlash tizimiga ulanish va foydalanish shartlariga rioya etilishini taʼminlash;qonunchilik hujjatlariga muvofiq elektr energiyasini taqsimlash, muvozanatlash va yordamchi xizmatlari uchun toʻlovlarni undirish;elektr energiyasini taqsimlash faoliyatini bajarish bilan bogʻliq toʻlovlar boʻyicha taklif kiritish;qonunchilik hujjatlariga muvofiq taqsimlash tizimini rejalashtirish, ekspluatatsiya qilish (ishlatish), texnik xizmat koʻrsatish va rivojlantirishni amalga oshirish;b) majburiyatlari:taqsimlash tizimi foydalanuvchilari uchun, agar qonunchilik hujjatlari bilan boshqacha talab qoʻyilmasa, imtiyozlarni taqdim etmaslik;Regulatorga biznes-rejani va investitsiya rejasini taqdim etish;oʻz veb-saytida oʻzining faoliyatiga doir maʼlumotlarni eʼlon qilish;Oʻzbekiston Respublikasining “Elektr energetikasi toʻgʻrisida”gi Qonuniga muvofiq boshqa majburiyatlar.Alohida hisobot yuritish:elektr energiyasini taqsimlash faoliyati uchun boshqa faoliyatidan alohida moliyaviy hisobot yuritish; xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi:atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi boʻyicha qonunchilik hujjatlarida belgilangan talablarga rioya qilish;insonlarga yetkazilishi mumkin boʻlgan shikastlanishlar va zararlardan ularni himoya qilish uchun qonunchilik hujjatlariga muvofiq barcha zarur choralar koʻrilishini taʼminlash.Aktivlarni boshqa shaxsga oʻtkazish, hisobdan chiqarish, garovga qoʻyish yoki boshqacha tarzda tasarruf etishni taqiqlash:elektr energiyasini taqsimlash faoliyatini yuritish uchun foydalaniladigan aktivlar reyestrini ishlab chiqish hamda uni har yili 31-yanvardan kechiktirmay yangilash va Regulatorga taqdim etish;Regulatorning yozma roziligisiz elektr energiyasini taqsimlash faoliyatini yuritish uchun foydalanadigan aktivlarini boshqa shaxsga oʻtkazish, hisobdan chiqarish, garovga qoʻyish va boshqacha tarzda tasarruf etishni taqiqlash.Hisoblagichlarni yetkazib berish va maʼlumotlarni boshqarish: hisoblagichlarni yetkazib berish, oʻrnatish, sinovdan oʻtkazish, taʼmirlash va ularga xizmat koʻrsatish;hisoblagichlardan olingan maʼlumotlarni yigʻish, qayta ishlash va Regulatorga, taqsimlash tizimi foydalanuvchilariga va isteʼmolchilarga taqdim etish;hisoblagichlar koʻrsatkichlarini oʻqish vazifalarini taʼminlovchilar yoki boshqa pudrat tashkilotlar orqali bajarish. Ushbu holatda litsenziat audit (tekshiruv)lar orqali hisoblagichlar koʻrsatkichlarini oʻqish boʻyicha shartnoma tuzgan yuridik shaxs koʻrsatkichlarni muntazam va aniq oʻqib borishini taʼminlash.Obyektlarga kirish huquqi:litsenziya olinganidan boshlab uch oy ichida taqsimlash tizimi obyektlari va (yoki) binolariga kirish tartib-tamoyillarini belgilovchi qoidalarni ishlab chiqish va vakolatli tomonlarga taqdim etish. Elektr energiyasidan ruxsatsiz foydalanishni aniqlash va oldini olish:elektr energiyasidan noqonuniy foydalanishni, asbob-uskunalar yoki hisoblagichlarga jismoniy shikast yetkazishni hamda boshqa huquqbuzarliklarni aniqlash va ularning oldini olish boʻyicha barcha zarur choralarni taʼminlash;muntazam ravishda texnik va texnik boʻlmagan yoʻqotishlar tahlilini oʻtkazish va tahlil natijalari hamda xulosalarini Regulatorga taqdim etish;yoʻqotishlarni boshqarish va qisqartirish rejasini har yili 31-dekabrgacha Regulatorga taqdim etish.8. Atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi:atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi boʻyicha qonunchilik hujjatlarida belgilangan talablarga rioya qilish;insonlarga yetkazilishi mumkin boʻlgan shikastlanishlar va zararlardan ularni himoya qilish uchun qonunchilik hujjatlariga muvofiq barcha zarur choralar koʻrilishini taʼminlash.9. Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr energiyasini taqsimlash faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10. Egalik huquqi boshqa shaxslarga oʻtishi:har qanday kutilayotgan egalik huquqining boshqa shaxslarga oʻtishi yoki 25 foizdan ortiq aksiyalarning boshqa shaxsga oʻtkazilishi toʻgʻrisida oltmish ish kunidan oldin Regulatorni xabardor qilish. Egalik huquqi Regulator tomonidan maʼqullanishiga qadar boshqa shaxslarga oʻtishi taqiqlanadi.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi;v) Oʻzbekiston Respublikasi Qurilish va uy-joy kommunal xoʻjaligi vazirligi;g) Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi;d) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi;e) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi.11.Litsenziyaning amal qilish muddati:Cheklanmagan 1.Litsenziya nomiElektr energiyasini saqlash faoliyatini amalga oshirish uchun litsenziya2.Litsenziyalanadigan faoliyatning kichik turlari:a) elektr energiyasini siqilgan havo orqali saqlash faoliyati;b) elektr energiyasini gravitatsiya kuchi orqali saqlash faoliyati;v) elektr energiyasini batareyada saqlash faoliyati;g) elektr energiyasini boshqa usullar orqali saqlash faoliyati.3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik yoki jismoniy shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish maqsadi (yangi litsenziya olish, qayta rasmiylashtirish), litsenziya olish uchun talabgorning litsenziya talablari va shartlariga rioya qilishga roziligi;b) mulkka nisbatan huquqni tasdiqlovchi hujjatlar, tegishli koʻchmas mulk obyektining chizmalari va xaritalari bilan birga; v) elektr energiyasini saqlash tizimi (keyingi oʻrinlarda — Saqlash tizimi) pasporti.Saqlash tizimi pasporti quyidagi maʼlumotlarni oʻz ichiga olishi kerak:elektr energiyasini saqlash uchun foydalaniladigan obyektning turi va texnik xususiyatlari toʻgʻrisidagi batafsil maʼlumotlar;infratuzilma, asosiy va yordamchi obyektlar roʻyxati va ular toʻgʻrisida toʻliq maʼlumot;g) sanoat xavfsizligi talablariga muvofiqligi toʻgʻrisida xulosa;d) davlat ekologik ekspertizasi xulosasi; e) elektr energetikasi sohasida faoliyat yuritish uchun kamida uch yilni qamrab oluvchi biznes-reja;j) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;z) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati;i) yagona elektr energetikasi tizimiga ulanish toʻgʻrisida texnik shartlar va ulanish shartnomasi (yangi ulanadigan Saqlash tizimlari uchun);k) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasining Saqlash tizimining qonunchilik hujjatlari hamda texnik jihatdan tartibga solish sohasidagi normativ hujjatlarga rioya etilishi boʻyicha xulosasi.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:Litsenziyaning umumiy talab va shartlari:a) mehnatni muhofaza qilish va texnika xavfsizligini, yongʻin xavfsizligi hamda ekologiya talablari va normalarini taʼminlash;b) atrof-muhitni muhofaza qilish talablariga rioya etish va ekologik, ijtimoiy va korporativ boshqaruv (ESG) standartlarini joriy etish;v) elektr energiyasini saqlash faoliyati doirasida qonunchilik hujjatlari hamda texnik jihatdan tartibga solish sohasidagi normativ hujjatlarga rioya qilish;g) dispetcherlik boshqaruvi qoidalari talablariga rioya qilish va dispetcher koʻrsatmalarini bajarish.Litsenziyaning alohida talab va shartlari:Litsenziatning huquq va majburiyatlari:a) huquqlari:talabgor elektr energiyasini saqlash faoliyati litsenziyasini olgunga qadar Elektr energiyasini saqlash xizmati boʻyicha bitim majburiyatlari mavjud boʻlsa, olti oy ichida litsenziya olish va ushbu muddat ichida qonunchilik hujjatlarida belgilangan shartlarda elektr energiyasini saqlash xizmatini koʻrsatish;litsenziyalangan Saqlash tizimi energiya tejamkorligining xalqaro va mahalliy normalarga muvofiqligini taʼminlash;Saqlash tizimi faoliyatini qonunchilik hujjatlarida belgilangan shartlarga hamda xalqaro va mahalliy atrof-muhit muhofazasi talablariga muvofiq yuritish; Saqlash tizimini qonunchilik hujjatlarida belgilangan talablar va shartlar asosida uzatish yoki taqsimlash tizimiga ulash;tegishli tizim operatorining koʻrsatmalariga amal qilgan holda, uzatish yoki taqsimlash tizimidan elektr energiyasini qabul qilish va ularga yetkazib berish;b) majburiyatlar:tizim operatori tomonidan dispetcherlik amaliyoti, muvozanatlash, tizimdagi avariya va favqulodda vaziyatlarda boshqarish, shuningdek, yordamchi xizmatlarni koʻrsatish bilan bogʻliq operativ koʻrsatmalarga rioya qilish;qonunchilik hujjatlariga muvofiq Saqlash tizimini ishchi holatda saqlash;uzatish va taqsimlash tizimlarining operatorlariga Saqlash tizimi uskunalarini erkin tekshirish, sinovdan oʻtkazish va texnik xizmat koʻrsatish huquqini taʼminlash.Alohida hisobot yuritish:elektr energiyasini saqlash faoliyati uchun boshqa faoliyatidan alohida moliyaviy hisobot yuritish;xalqaro yoki mahalliy moliyaviy hisobot standartlariga muvofiq moliyaviy hisobotlarini tayyorlash.Atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi:atrof-muhitni va inson salomatligini muhofaza qilish, xavfsizlik texnikasi va mehnatni muhofaza qilish, yongʻin va sanoat xavfsizligi boʻyicha qonunchilik hujjatlarida belgilangan talablarga rioya qilish;insonlarga yetkazilishi mumkin boʻlgan shikastlanishlar va zararlardan ularni himoya qilish uchun qonunchilik hujjatlariga muvofiq barcha zarur choralar koʻrilishini taʼminlash.Sugʻurta majburiyati:qonunchilik hujjatlariga muvofiq elektr energiyasini saqlash faoliyati uchun foydalaniladigan aktivlarini sugʻurta qilish va sugʻurta polisini Regulatorga taqdim etish.Aktivlarni boshqa shaxsga oʻtkazish, hisobdan chiqarish, garovga qoʻyish yoki boshqacha tarzda tasarruf etishni taqiqlash:elektr energiyasini saqlash faoliyatini yuritish uchun foydalaniladigan aktivlar reyestrini ishlab chiqish hamda uni har yili 31-yanvardan kechiktirmay yangilash va Regulatorga taqdim etish;Regulatorning yozma roziligisiz elektr energiyasini saqlash faoliyatini yuritish uchun foydalanadigan aktivlarini boshqa shaxsga oʻtkazish, hisobdan chiqarish, garovga qoʻyish va boshqacha tarzda tasarruf etishni taqiqlash.Obyektlarga kirish huquqi:litsenziya olganidan boshlab uch oy ichida Saqlash tizimiga kirish tartib-tamoyillarini belgilovchi qoidalarni ishlab chiqish va vakolatli tomonlarga taqdim etish.Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr energiyasini saqlash faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi;v) Oʻzbekiston Respublikasi Qurilish va uy-joy kommunal xoʻjaligi vazirligi;g) Vazirlar Mahkamasi huzuridagi Sanoat, radiatsiya va yadro xavfsizligi qoʻmitasi;d) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi;e) Vazirlar Mahkamasi huzuridagi Elektr energiyasi, neft mahsulotlari va gazdan foydalanishni nazorat qilish inspeksiyasi.11.Litsenziyaning amal qilish muddati:Cheklanmagan. 1.Litsenziya nomi:Elektr taʼminoti faoliyatini amalga oshirish uchun litsenziya2.Litsenziyalanadigan faoliyatning kichik turi:Elektr taʼminoti faoliyati3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi;b) talabgorga tegishli boʻlgan moddiy-texnik resurslar, shu jumladan, hisob-kitob, axborot tizimlari va faoliyatni amalga oshirish uchun mavjud dasturiy taʼminot toʻgʻrisidagi maʼlumot;v) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;g) elektr energetikasi sohasida faoliyat yuritish uchun kamida uch yilni qamrab oluvchi biznes-reja;d) talabgorning isteʼmolchilarni elektr energiyasi taʼminoti yuzasidan tuzadigan shartnoma shakllari;e) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:I. Litsenziyaning umumiy talab va shartlari:a) litsenziat qonunchilik hujjatlariga muvofiq faoliyat yuritish;b) elektr energiyasini iqtisodiy jihatdan maqbul tarzda sotib olish;v) barcha isteʼmolchilarni zararni qoplash toʻgʻrisida xabardor qilish majburiyati va bunday daʼvolar va kompensatsiyalarni koʻrib chiqish tartibini ishlab chiqish va Regulatorga tasdiqlash uchun taqdim etish;g) qonunchilik hujjatlariga muvofiq ijtimoiy xizmatlar koʻrsatish.II. Litsenziyaning alohida talab va shartlari:Litsenziatning huquq va majburiyatlari:a) huquqlari:ikki tomonlama shartnoma asosida litsenziyalangan ishlab chiqaruvchilardan va boshqa taʼminotchilardan elektr energiyasini sotib olish;vakolatli isteʼmolchilarga elektr energiyasi taʼminotini kelishilgan narxlar asosida amalga oshirish;b) majburiyatlari:tayinlangan taʼminotchi sifatida vakolatli va taʼminotchini tanlash imkoniyatiga ega boʻlmagan isteʼmolchilarga namunaviy shartnomalar asosida Regulator tomonidan belgilangan tarif boʻyicha elektr energiyasi taʼminotini amalga oshirish;tayinlangan taʼminotchi sifatida belgilangan tariflarni isteʼmolchilar yoki isteʼmolchilar toifalari oʻrtasida hech qanday oʻzaro kesishma subsidiyani oʻz ichiga olmasligini taʼminlash;tariflarni va narxlarni har qanday oʻzaro kesishma subsidiya natijasida oshirilmasligi yoki kamaytirilmasligini taʼminlash.Alohida hisobot yuritish:elektr taʼminoti faoliyati uchun boshqa faoliyatidan alohida moliyaviy hisobot yuritish;xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Taʼminotchining oʻzgarishi:xodimlariga isteʼmolchilarning taʼminotchini oʻzgartirish huquqlari boʻyicha qoidalar va tartiblarni qoʻllash yuzasidan taʼlim berish;taʼminotchini oʻzgartirish jarayonida boshqa taʼminotchi bilan toʻliq hamkorlik qilish va bu jarayonni asossiz kechiktirmaslik yoki unga toʻsqinlik qilmaslik.Isteʼmolchilarning huquqlarini himoya qilish:isteʼmolchilarning murojaatlariga javob berish uchun ish soatlarida masʼul xodimni taʼminlash;isteʼmolchilarni veb-sayt, pochta manzili, telefon raqami, faks va elektron pochta manzili orqali ularning shikoyatlari yoki har qanday hodisa toʻgʻrisidagi xabarlarini olish uchun tashkil etilgan axborot xizmati haqida xabardor qilish;amaldagi tariflar yoki tartibga solinadigan tariflar va taʼminotning shartlaridagi har qanday oʻzgartirishlar haqida kamida 30 ish kuni oldin isteʼmolchilarni xabardor qilish. Agar isteʼmolchilar yangi shartlarni qabul qilishga qarshi boʻlsalar, ular elektr taʼminoti shartnomasini bekor qilish huquqiga ega;qoʻshimcha xizmatlar paketlarini isteʼmolchilar uchun qulay boʻlishini taʼminlash;oʻz veb-saytida Vazirlar Mahkamasi tomonidan tasdiqlangan elektr energiyasining taʼminoti namunaviy shartnomasi, tariflar va boshqa toʻlovlar toʻgʻrisida axborotlarni eʼlon qilish;oʻz veb-saytida elektr energiyasining narxini hisoblash uchun kalkulyator oʻrnatish, hisob-kitob jarayonini qulaylashtirishni taʼminlash;isteʼmolchilarni taʼminot shartnomasining amal qilish muddati tugashidan kamida oltmish ish kuni oldin xabardor qilish;isteʼmolchilarni taʼminotchi almashtirish jarayoni toʻgʻrisida xabardor qilish.Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr taʼminoti faoliyati toʻgʻrisida, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi; b) Oʻzbekiston Respublikasi Iqtisodiyot va moliya vazirligi;v) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi.11.Litsenziyaning amal qilish muddati:Cheklanmagan 1.Litsenziya nomi:Markaziy xarid qiluvchi faoliyatini amalga oshirish uchun litsenziya2.Litsenziyalanadigan faoliyatning kichik turi:Markaziy xarid qiluvchi faoliyati 3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi;b) markaziy xarid qiluvchi faoliyatini amalga oshirish uchun zarur boʻlgan moddiy-texnik resurslar, shu jumladan, hisob-kitob, axborot tizimlari va mavjud dasturiy taʼminot toʻgʻrisidagi maʼlumot;v) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;g) elektr energetikasi sohasida faoliyat yuritish uchun kamida uch yilni qamrab oluvchi biznes-reja;d) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:I. Litsenziyaning umumiy talablari va shartlari:a) qonunchilik hujjatlariga muvofiq Markaziy xarid qiluvchi faoliyatini amalga oshirish; b) tijorat qoidalarini, shu jumladan, barcha namunaviy shartnomalar shakllarini ishlab chiqish va tasdiqlash uchun Regulatorga taqdim etish;v) litsenziyalangan ishlab chiqaruvchilar va litsenziyalangan yetkazib beruvchilar bilan shartnomalar tuzish;g) qonunchilik hujjatlarida belgilangan boshqa talablar. II. Litsenziyaning alohida talab va shartlari:Litsenziatning huquq va majburiyatlari:a) huquqlari:qonunchilik hujjatlariga muvofiq elektr energiyasi bozorida Markaziy xarid qiluvchi vazifalarini bajarish;litsenziyaga ega ishlab chiqaruvchilardan ikki tomonlama shartnoma asosida elektr energiyasini xarid qilish;b) majburiyatlari:tayinlangan taʼminotchiga ikki tomonlama shartnoma asosida elektr energiyasini sotish;tegishli tizim operatorlariga tegishli tizimdagi yoʻqotishlarni qoplash uchun elektr energiyasini sotish;yirik isteʼmolchilarga ikki tomonlama shartnoma asosida elektr energiyasini sotish.Alohida hisobot yuritish:Markaziy xarid qiluvchi faoliyati uchun boshqa faoliyatidan alohida moliyaviy hisobot yuritish; xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Yuridik va boshqaruv mustaqilligi:oʻz faoliyatini elektr energetikasi sohasidagi boshqa subyektlardan mustaqil ravishda amalga oshirish;faoliyatini mustaqillik talablariga muvofiq amalga oshirish va muvofiqlik toʻgʻrisida maʼlumotlar va hujjatlarni Regulatorga doimiy ravishda taqdim etish.Kamsitish va asossiz ustuvorlikni taqiqlash:faoliyat doirasida shartnoma munosabatlariga ega boʻlgan yoki tuzmoqchi boʻlgan shaxslar yoki toifalarga nisbatan kamsitishga yoʻl qoʻymaslik;qonunchilik hujjatlariga muvofiq elektr energetikasi sohasida raqobatbardoshlik va shaffoflik tamoyillariga rioya qilish va oʻzining ustun mavqeyini suiisteʼmol qilmaslik.Maʼlumotlarni taqdim etishRegulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili Markaziy xarid qiluvchi faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Iqtisodiyot va moliya vazirligi;v) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi.11.Litsenziyaning amal qilish muddati:Cheklanmagan 1.Litsenziya nomi:Elektr energiyasi bozori operatori faoliyatini amalga oshirish uchun litsenziya2.Litsenziyalanadigan faoliyatning kichik turi:Elektr energiyasi bozori operatori faoliyati3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), litsenziya talabgorining litsenziya talablari va shartlariga rioya qilishga roziligi;b) Elektr energiyasi bozori operatori faoliyatini amalga oshirish uchun zarur boʻlgan moddiy-texnik resurslar, shu jumladan, hisob-kitob, axborot tizimlari va faoliyatni amalga oshirish uchun mavjud dasturiy taʼminot toʻgʻrisidagi maʼlumot;v) elektr energetikasi sohasida faoliyat yuritish uchun kamida uch yilni qamrab oluvchi biznes-reja;g) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:Litsenziyaning umumiy shart va talablari:a) qonunchilik hujjatlariga muvofiq elektr energiyasi bozori operatori faoliyatini amalga oshirish;b) elektr energiyasi bozorini samarali boshqarish va tizimlarning uzluksizligi, ishonchliligi hamda xavfsizligini taʼminlash;v) infratuzilma, tizim va axborot texnologiya vositalari orqali elektr energiyasi bozorini samarali boshqarish;g) elektr energiyasi bozorini monitoring qilish hamda tartibga solish uchun barcha zarur maʼlumotlar va hisobotlarni Regulatorga doimiy ravishda taqdim etish.II. Litsenziyaning alohida talab va shartlari:Litsenziatning huquq va majburiyatlari:a) huquqlari:elektr energiyasi bozorida bitimlarning bajarilishini, ishtirokchilarning texnik va moliyaviy majburiyatlarini nazorat qilish;elektr energiyasi bozori ishtirokchilaridan xizmatlar koʻrsatgani va savdo platformasi uchun haq undirish;elektr energiyasi bozoridagi jarayonlarni samarali boshqarish hamda barcha shartlar va talablarga rioya etilishini taʼminlash uchun elektr energiyasi bozori ishtirokchilaridan zarur maʼlumotlarni soʻrab olish;elektr energiyasi bozorining infratuzilmasini rivojlantirish, samaradorlik va barqarorlikni oshirish uchun uning texnologik bazasini takomillashtirish uchun investitsiyalar kiritish;b) majburiyatlari:elektr energiyasi bozorining samarali ishlashini, shu jumladan, bozor ishtirokchilari oʻrtasida elektr energiyasini sotib olish va sotishni muvofiqlashtirish hamda talab va taklif muvozanatini taʼminlash;bozor ishtirokchilari tomonidan elektr energiyasi bozori doirasida tuzilgan shartnoma shartlariga rioya etilishini taʼminlash;bozor ishtirokchilari va Regulatorga elektr energiyasi bozori boʻyicha maʼlumotlarni, shu jumladan, narxlar, savdo hajmlari va tarmoqning texnik tavsiflari haqidagi maʼlumotlarni aniq va oʻz vaqtida taqdim etish;bozor ishtirokchilarining tijorat va texnik maʼlumotlari himoya qilinishini va saqlanishini taʼminlash.Alohida hisobot yuritish:Elektr energiyasi bozori operatori faoliyati uchun boshqa faoliyatidan alohida moliyaviy hisobot yuritish; xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Kamsitish va asossiz ustuvorlikni taqiqlash:elektr energiyasi bozorining savdo platformasidan foydalanishda barcha elektr energiyasi bozori ishtirokchilari uchun teng sharoitlarni kafolatlash;raqobatga salbiy taʼsir koʻrsatadigan yoki elektr energiyasi bozorining ayrim ishtirokchilariga ustunlik beruvchi amaliyotlarning oldi olinishini taʼminlash;elektr energiyasi bozori ishtirokchilarning mavqeyi, moliyaviy holati yoki elektr energiyasi bozoridagi ulushidan qatʼi nazar elektr energiyasini oldi-sotdi shartnomalarini tuzish, maʼlumotlarni taqdim qilish va monitoringni amalga oshirish bilan bogʻliq xizmatlar koʻrsatishda barcha teng sharoitlar yaratilishini taʼminlash.Maʼlumotlarni taqdim etishRegulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili Elektr energiyasi bozori operatori faoliyati toʻgʻrisida, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlash va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Iqtisodiyot va moliya vazirligi;v) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi.11.Litsenziyaning amal qilish muddati:Cheklanmagan 1.Litsenziya nomi:Elektr energiyasi savdosi faoliyatini amalga oshirish uchun litsenziya2.Litsenziyalanadigan faoliyatning kichik turlari:a) elektr energiyasi savdosi faoliyati;b) elektr energiyasi eksporti va importi faoliyati.3.Ariza beruvchilar toifasi:Yuridik shaxs4.Litsenziyalovchi organ:Energetika bozorini rivojlantirish va tartibga solish agentligi (keyingi oʻrinlarda — Regulator)5.Litsenziyani olish uchun taqdim qilinadigan hujjatlar:a) ariza;arizada quyidagi maʼlumotlar koʻrsatiladi:yuridik shaxsning nomi, tashkiliy-huquqiy shakli, rahbarning familiyasi, ismi va otasining ismi, pochta manzili, elektron pochtasi (mavjud boʻlsa), telefon raqami, faoliyatni amalga oshirish manzili, xizmat koʻrsatuvchi bank nomi va bank hisobvaragʻi, soliq toʻlovchining identifikatsiya raqami (STIR), faoliyatning litsenziyalanayotgan turi, ariza toʻldirish sababi (yangi litsenziya olish, qayta rasmiylashtirish), talabgorining litsenziya talablari va shartlariga rioya qilishga roziligi toʻgʻrisida bayonot;b) talabgorga tegishli boʻlgan moddiy-texnik resurslar, shu jumladan, hisob-kitob, axborot tizimlari va faoliyatni amalga oshirish uchun mavjud dasturiy taʼminot toʻgʻrisidagi maʼlumot;v) uzatish va taqsimlash tizimlari infratuzilmasidan foydalanishga tegishli tizim operatorlari bilan tuzilgan shartnomalarning nusxalari;g) elektr energiyasi bozorida faoliyatning maqsadlari va strategiyasi, rejalashtirilgan savdo hajmlari, potensial kontragentlar, xavflar va ularni minimallashtirish choralarini nazarda tutuvchi biznes-reja;d) faoliyatning moliyaviy modeli, shu jumladan, rejalashtirilgan savdo hajmlari asosida daromadlar va xarajatlar prognozlari;e) soʻnggi uch yil uchun yoki soʻnggi uch yil ichida faoliyat boshlagan talabgorlarning moliyaviy hisobotlari;j) elektr energetikasi sohasida faoliyat yuritish uchun kamida uch yilni qamrab oluvchi biznes-reja;z) litsenziya toʻlovining yillik davriy yigʻimini toʻlash imkoniyatining mavjudligi yuzasidan moliyaviy kafolat, shu jumladan, bank kafolati.6.Arizani koʻrib chiqish uchun toʻlanadigan yigʻim miqdori:Bazaviy hisoblash miqdorining 2 baravari7.Litsenziya berilganligi uchun davlat boji miqdori:Bazaviy hisoblash miqdorining 30 baravari8.Arizani koʻrib chiqish muddatlari:15 ish kuni9.Litsenziya talablari va shartlari:I. Litsenziyaning umumiy talab va shartlari: a) litsenziat faoliyatini qonunchilik hujjatlariga muvofiq yuritish;b) litsenziat doimiy ravishda Regulatorga faoliyati, jumladan, savdo hajmlari, energiya manbalari va narxlari toʻgʻrisida hisobot taqdim etish; v) litsenziat elektr energiyasi bozori operatoriga faoliyati yuzasidan maʼlumotlar taqdim etish. II. Litsenziyaning alohida talab va shartlari:Litsenziatning huquq va majburiyatlari:a) huquqlari:qonunchilik hujjatlariga muvofiq elektr energiyasini kelishilgan narx asosida sotib olish;elektr energiyasi savdosi faoliyatini elektr energiyasi bozori operatorining savdo platformasida amalga oshirish;xalqaro shartnomalar asosida elektr energiyasi import va eksportini (faoliyatning kichik turlariga qarab) amalga oshirish; litsenziat elektr energiyasini ishlab chiqaruvchilar, taʼminotchilar, yirik isteʼmolchilar, uzatish va taqsimlash tizimlari operatorlariga kelishilgan narxlarda sotish;b) majburiyatlari:elektr energiyasi savdosi boʻyicha tuzilgan shartnomalar majburiyatlarini toʻliq bajarish;qonunchilik hujjatlariga muvofiq uzatish va taqsimlash tizimlari infratuzilmasidan foydalanganligi uchun toʻlovlarni amalga oshirish;Regulatorga faoliyati yuzasidan maʼlumotlarni, shu jumladan, savdo operatsiyalari, import va eksport hajmlari (faoliyatning kichik turlariga qarab) toʻgʻrisidagi maʼlumotlarni taqdim etish;elektr energiyasi bozori operatori va tizim operatorlarining yagona elektr energetikasi tizimi xavfsizligi bilan bogʻliq koʻrsatmalariga rioya qilish;elektr energiyasi savdosi boʻyicha tuzilgan shartnomalarning shartlarini bajara olmaslik bilan bogʻliq boʻlgan moliyaviy zararlar yoki xavflarni qoplash uchun moliyaviy kafolatlar va sugʻurta polislari mavjudligini taʼminlash.Alohida hisobot yuritish:Elektr energiyasi bozori operatori faoliyati uchun boshqa faoliyatidan alohida moliyaviy hisobot yuritish; xalqaro yoki mahalliy moliyaviy hisobot standartlariga muvofiq moliyaviy hisobotlarni tayyorlash.Tizim ishonchliligi:tizim ishonchliligini taʼminlash maqsadida elektr energiyasining raqobatli ulgurji va chakana bozorlarida isteʼmol va yetkazib berish hajmlarini muvozanatlash mexanizmlariga rioya qilgan holda, elektr energiyasini sotib olish va sotish;elektr energiyasining raqobatli ulgurji va chakana bozorlaridagi isteʼmol va yetkazib berish muvozanatiga taʼsir koʻrsatgan holda, elektr energiyasi zaxira quvvatlaridan foydalanish boʻyicha shartnomalar tuzish.Cheklovlar va bozor sharoitlariga rioya qilish:elektr energiyasining raqobatli ulgurji va chakana bozorlaridagi ulushi yoki mavqeyidan kelib chiqqan holda, narxlarni manipulyatsiya qilish, asossiz va sunʼiy oshirish, tanqislik va ajiotaj talabni yuzaga keltirish hamda raqobatni cheklashni taqiqlash.Maʼlumotlarni taqdim etish:Regulator soʻrovnomasi orqali soʻralgan axborot va hisobotlarni soʻrovnoma qabul qilingan kundan boshlab besh ish kuni ichida taqdim etish;har yili elektr energiyasi savdosi faoliyati, litsenziya talablari va shartlariga rioya etilishi toʻgʻrisidagi hisobotlarni Regulatorga taqdim etish;litsenziya olish uchun ariza berish paytida taqdim etilgan maʼlumotlarga oʻzgartirishlar kiritilgan taqdirda, Regulatorni oʻzgartirishlar toʻgʻrisida xabardor qilish;moliyaviy yil tugashi bilan uch oy ichida Buxgalteriya hisoboti milliy standartlari va Xalqaro moliyaviy hisobot standartlariga muvofiq tayyorlangan moliyaviy hisobotlarni auditor tomonidan tasdiqlatish va Regulatorga taqdim etish;Regulator tomonidan eʼlon qilinadigan hisobot topshirish tartibiga muvofiq davriy maʼlumotlarni taqdim etish.10.Litsenziya berishda kelishiladigan organlar:a) Oʻzbekiston Respublikasi Energetika vazirligi;b) Oʻzbekiston Respublikasi Iqtisodiyot va moliya vazirligi;v) Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi.11.Litsenziyaning amal qilish muddati:Cheklanmagan BosqichlarSubyektlarTadbirlarBajarish muddatlari1-bosqichTalabgor yoki uning nomidan ish yuritish vakolatiga ega boʻlgan shaxs1. Elektron raqamli imzodan foydalangan holda (jismoniy shaxslar Mobil-ID tizimidan ham foydalanish mumkin) “Litsenziya” axborot tizimi (keyingi oʻrinlarda — “Litsenziya” AT) yoki Davlat xizmatlari markazi yoki Yagona interaktiv davlat xizmatlari portalida (keyingi oʻrinlarda — YIDXP) roʻyxatdan oʻtadi.2. Faoliyatning litsenziyalanadigan turini (kichik turini) tanlab, elektron shaklda, pasportning 5-bandida keltirilgan maʼlumotlarni (hujjatlarni) ilova qilgan holda ariza beradi.3. Arizani koʻrib chiqish uchun pasportning 6-bandida belgilangan miqdorda yigʻimni toʻlaydi.Oʻz xohishiga koʻra2-bosqich“Litsenziya” AT,YIDXP yoki Davlat xizmatlari markaziAriza va unga ilova qilingan hujjatlar avtomatik tarzda Regulatorga hamda pasportning 10-bandida belgilangan litsenziya berishda kelishiladigan organlarga ham yuboriladi.Yigʻim toʻlangandan soʻng real vaqt rejimida3-bosqichRegulatorArizani koʻrib chiqadi, zaruratga koʻra obyektlarni joyiga chiqib oʻrganadi, boshqa davlat organlaridan mavjud maʼlumotlarni mustaqil ravishda oladi.Ariza kelib tushgandan soʻng oʻn besh ish kunidaKelishiladigan organKelishiladigan organ tegishli kelishuvni yoki xulosani Regulatorga taqdim etadi (Kelishiladigan organlar belgilangan muddatlarda xulosa taqdim etmasa, ariza ushbu organlar bilan kelishilgan, xulosalar esa ijobiy berilgan hisoblanadi).Ariza kelib tushgandan soʻng oʻn ish kunida4-bosqichRegulator,Kelishiladigan organ,TalabgorObyektlarni joyiga chiqib oʻrganish natijasi boʻyicha dalolatnoma tuziladi va “Litsenziya” ATga kiritadi.Ariza kelib tushgandan soʻng oʻn besh ish kunida5-bosqichRegulatorArizada yoki unga ilova qilingan hujjatlarda kamchiliklar aniqlanganda, talabgorga tegishli xabarnoma yuboradi.Bunda arizani koʻrib chiqish muddati oʻn ish kunigacha toʻxtatib turadi.Ariza kelib tushgandan soʻng oʻn besh ish kuni ichidaTalabgorXabarnoma olingan kundan boshlab kamchiliklarni bartaraf etish boʻyicha chora-tadbirlarni amalga oshiradi.Xabarnoma olgandan soʻng oʻn ish kuni ichida6-bosqichRegulatorTalabgor oʻn ish kuni ichida kamchiliklarni bartaraf etish boʻyicha chora-tadbirlarni amalga oshirmasa, arizani rad etadi va bu haqda talabgorni shaxsiy kabinetiga “Litsenziya” AT yoki YIDXP orqali xabardor qiladi.Ariza kelib tushgandan soʻng yigirma besh ish kunidaLitsenziya berish toʻgʻrisida qaror qabul qilingan taqdirda, talabgorga davlat boji toʻlash uchun hisobvaraq koʻrsatilgan xabarnomani yuboradi.Ariza kelib tushgandan soʻng oʻn besh ish kunida7-bosqichTalabgorXabarnomada koʻrsatilgan davlat bojini toʻlaydi.Besh ish kunida“Litsenziya” ATQR-kod (matrik shtrixli kod) qoʻyilgan litsenziyani avtomatik ravishda shakllantiradi va talabgorning “Litsenziya” AT yoki YIDXPdagi shaxsiy kabinetiga elektron shaklda yuboriladi.Davlat boji toʻlanganidan soʻng real vaqt rejimida BosqichlarSubyektlarTadbirlarBajarish muddatlari1-bosqichLitsenziatLitsenziyalangan faoliyat turi boʻyicha kelgusi yil yetkazib beriladigan elektr energiyasi/xizmatlari miqdori prognozini “Litsenziya” axborot tizimidagi (keyingi oʻrinlarda — “Litsenziya” AT) shaxsiy kabineti orqali Regulatorga yuboradi.Har yili 15-dekabrLitsenziatHar yili 15-dekabr sanasidan keyin faoliyatni boshlagan litsenziat yillik prognozini “Litsenziya” AT orqali shaxsiy kabinetidan besh ish kuni ichida Regulatorga yuboradi.Oʻz faoliyati boshlaganidan besh ish kunida2-bosqichRegulatorRegulator litsenziat tomonidan toʻlanishi lozim boʻlgan yillik davriy yigʻim miqdorini hisoblaydi va “Litsenziya” AT orqali litsenziatning shaxsiy kabinetiga tegishli hisob-fakturani yuboradi.Oʻn besh ish kunida3-bosqichLitsenziatLitsenziat hisoblangan yillik davriy yigʻimi miqdorini Regulator hisobvaragʻiga oʻtkazadi.Besh ish kunida